open-index/open-wikipedia-markdown huggingface dataset:
കല്യാണരാത്രിയിൽ

എ സർട്ടിഫിക്കേറ്റ് ലഭിച്ച ആദ്യത്തെ മലയാളചലച്ചിത്രമാണ് രാജുമാത്തൻ തങ്കം മൂവീസിന്റെ ബാനറിൽ നിർമിച്ചവതരിപ്പിച്ച **കല്യാണരാത്രിയിൽ**.  സെന്റ്ട്രൽ പിക്ചെഴ്സ് വിതരണം ചെയ്ത ഈ ചിത്രം 1966 ജൂലൈ 15-ന് പ്രദർശനം തുടങ്ങി.

## കഥാസാരം
ഒരു മലംഞ്ചരുവിൽ പാശ്ചാത്യ രീതിയിൽ നടന്നു വരുന്ന ഹോട്ടലാണ് “ഹോട്ടൽ ഹിൽ പാലസ്”. ഉടമസ്ഥൻ കെ. ബി. നായരും  സേവകനായ പി. കെ. മേനോനും കള്ളനോട്ടു വ്യാപാരത്തിനും കള്ളക്കടത്തിനും മറ്റ് അവിഹിതങ്ങൾക്കും ഈ ഹോട്ടലാണ് മറയായി ഉപയോഗിക്കുന്നത്. വഴിമുടക്കാൻ വരുന്നവരെ കൊന്നു കളയുകയാണ് നായരുടേയും മേനോന്റേയും വഴി. മേനോന്റെ വളർത്തു മകൾ  ലീലയെ അയാൾ നിർബ്ബന്ധപൂർവ്വം അവിടത്തെ നർത്തകിയാക്കിയിരിക്കയാണ്. മദ്രാസിൽ നിന്നും ഡോക്റ്റർ കൈമളുടെ ശുപാർശയുമായെത്തിയ രാജഗോപാലനെ  കെ. ബി. നായർ തന്റെ എസ്റ്റേറ്റ് മാനേജറായി നിയമിച്ചു. നായരുടെ  മരിച്ചു പോയ ചേട്ടന്റെ ഭാര്യ മാധവിയമ്മയും മകൾ രാധയും അവിടെയുണ്ട്. മദ്രാസിൽ വച്ച് രാജനു രാധയെ പരിചയമുണ്ട്. നായരുടെ അകാലചരമമടഞ്ഞ ഭാര്യയുടെ പ്രേതം രാത്രി പന്ത്രണ്ടടിച്ചാൽ ഹോട്റ്റലിലും പരിസരത്തും അലഞ്ഞു തിരിയാറുണ്ടെന്നു കേട്ട രാജൻ ആ രഹസ്യം കണ്ടുപിടിയ്ക്കാൻ തീരുമാനിച്ചു. മലംഞ്ചരിവിലെ ഒരു വീട്ടിനുള്ളിൽ പ്രേതം അപ്രത്യക്ഷമാകുന്നെന്ന് അയാൾ കണ്ടു പിടിച്ചു, വില്ലന്മാർ രാജനു പുറകേയും ആയി. അനാഥയായ ലീലയോട് രാജനു സഹോദരീനിർവ്വിശേഷമായ സ്നേഹമാ‍ണുള്ളത്. രാജനും രാധയുമായുള്ള പ്രേമബന്ധത്തെ മാധവിയമ്മ നിശിതമായി എതിർത്തു. എന്നാൽ രാജന്റെ അച്ഛന്റെ ഫോടോ യദൃശ്ചികമായി കാണാനിടവന്ന അവർ തന്റെ സ്വാധീനശക്തി ഉപയോഗിച്ച് കെ. ബി. നായരെക്കൊണ്ടും അവർ തമ്മിലുള്ള വിവാഹത്തിനു സമ്മതിപ്പിച്ചു. കല്യാണരാത്രിയിൽ തന്നെ പ്രേതം രാജൻ-രാധ ദമ്പതിമാരുടെ മണിയറയിൽ കാണപ്പെട്ടു. രാജൻ പ്രേതത്തെ പിൻ തുടർന്നു. രാജനെ വകവരുത്താനായി കെ. ബി. നായരുടേയും മേനോന്റേയും ശ്രമം. അവരുടെ കള്ളനോട്ടു കേന്ദ്രം അയാൾ കണ്ടുപിടിച്ചു കഴിഞ്ഞിരുന്നു. മാധവിയമ്മ ഇതിനിടയ്ക്ക് ചില സത്യങ്ങൾ തുറന്നു പറഞ്ഞു. രാജനും ലീലയും നായരുടെ ചേട്ടന്റെ മക്കളാണ്. സ്വന്തം ചേട്ടനെ പണ്ട് നായർ ധനലാഭത്തിനു കൊന്നു കളഞ്ഞതാണ്. നിരവധി സംഘട്ടനങ്ങൾക്ക് ശേഷം പ്രേതത്തെ രാജൻ പിടികൂടി. നായരുടെ വിശ്വസ്തനായ ഡ്രൈവർ അപ്പുക്കുട്ടനാണ് പ്രേതവേഷം കെട്ടിയിരുന്നത്. രാജനെ വില്ലന്മാർ തടവിലാക്കിയെങ്കിലും അയാൾ സമർത്ഥമായി രക്ഷപെട്ടു. അവസാനം അടിപിടിയ്ക്കിടയിൽ കൊക്കയിലേക്ക് വീണ് നായർ മരിച്ചു. മറ്റ് വില്ലന്മാർ പോലീസ് പിടിയിലുമായി. രാജനും രാധയും ഒന്നിച്ചു. ലീലയ്ക്ക് സ്വന്തം ചേട്ടനെ തിരിച്ചു കിട്ടി.
## താരനിര
 

	
## പിന്നണിഗായകർ
*എൽ.ആർ. ഈശ്വരി
*പി. ജയചന്ദ്രൻ
*പി. ലീല 
*എസ്. ജാനകി

## അണിയറശില്പികൾ
*ബാനർ --  തങ്കം മൂവീസ്
*വിതരണം -- സെൻട്രൽ പിക്ചേഴ്സ്
*തിരക്കഥ, സംഭാഷണം -- എസ് എൽ പുരം സദാനന്ദൻ
*സംവിധാനം -- എം കൃഷ്ണൻ നായർ
*നിർമ്മാണം --  രാജു എം മാത്തൻ
*ഗാനരചന -- വയലാർ രാമവർമ്മ
*സംഗീതം -- ജി ദേവരാജൻ
## പാട്ടരങ്ങ്
ഗാനങ്ങൾ :വയലാർ രാമവർമ്മ
ഈണം :  ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് കല്യാണരാത്രിയിൽ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
ജേക്കബ് ഏറനാട്ട്

എഴുത്തുകാരൻ, പത്രാധിപർ, പ്രഭാഷകൻ, സംഘാടകൻ എന്നി നിലകളിൽ കേരളത്തിലെ കത്തോലിക്കാസഭക്കു ഗണ്യമായ സംഭാവനകൾ നൽകിയ ഒരു വൈദികനായിരുന്നു **ജേക്കബ് ഏറനാട്ട്** (ജനനം 1929 ജനുവരി 20 ; മരണം 2013 ജൂൺ 21).  മലബാർ മെയിൽ ദിനപത്രത്തിന്റെ പത്രാധിപരും മാനേജരുമായിരുന്നു. സീറോ മലബാർ സഭയുടെ കുർബാനക്രമം ഉൾപ്പെടെ ആരാധനാ ക്രമവത്സരത്തിലെ വിവിധ പ്രാർഥനകളും ഗാനങ്ങളും തയ്യാറാക്കുന്നതിൽ പങ്കുവഹിച്ച ഇദ്ദേഹം,  അൻപതോളം ഗ്രന്ഥങ്ങളുടെ കർത്താവാണ്.  പ്രഗല്ഭനായ സംഘാടകനായിരുന്ന ഏറനാട്, ദൈവമാതാവിനോടുള്ള ഭക്തിയിലൂന്നിയ കത്തോലിക്കാ യുവജനപ്രസ്ഥാനമായ മരിയൻ സോഡാലിറ്റിയെ കേരളത്തിൽ വളർത്തിയെടുക്കുന്നതിൽ മുൻകൈയ്യെടുത്തു. ഏറെക്കാലം അദ്ദേഹം കേരളത്തിലെ പ്രഥമ കർദ്ദിനാൾ ജോസഫ് പാറേക്കാട്ടിലിന്റെ സെക്രട്ടറിയായും സേവനമനുഷ്ടിച്ചു. എറണാകുളം-അങ്കമാലി അതിരൂപതാംഗമായ ഫാ. ജേക്കബ് ഏറനാട്ടിനു വൈദികരത്നം പദവി നൽകി ആദരിച്ചു. സീറോ മലബാർ സഭാ സിനഡാണ് അവാർഡ് നൽകിയത്.   

പത്രാധിപർ, ചിന്തകൻ, സഭാ സ്ഥാപനങ്ങളുടെ ഭരണകർത്താവ് തുടങ്ങി ഭിന്ന മേഖലകളിൽ തിളങ്ങി. ചേർത്തലയിലെ പാലൂത്തറ സ്വദേശി.  കത്തോലിക്കാ വാരികയായ സത്യദീപത്തിൽ 27 വർഷം ജെം എന്നപേരിൽ വാരാന്തചിന്തകൾ എഴുതി. എറണാകുളം മിസം മാസികയുടെ എഡിറ്ററായിരുന്നു. കുടുംബപ്രാർഥനയ്ക്കുവേണ്ടി ഒട്ടേറെ പുസ്തകങ്ങൾ രചിച്ചു. എട്ടുവർഷം എറണാകുളം രൂപതയുടെ കീഴിലുള്ള ലിസി ആശുപത്രിയുടെ ജോയിന്റ് ഡയറക്ടറായിരുന്നു. 15 വർഷം അവിടെ ആധ്യാത്മിക ഗുരുവായും സേവനമനുഷ്ഠിച്ചു.  കർദ്ദിനാൾ ജോസഫ് പാറേക്കാട്ടിലിന്റെ സെക്രട്ടറി സ്ഥാനം രണ്ടു പതിറ്റാണ്ടും എറണാകുളം അതിരൂപതയുടെ ചാൻസലർ പദവി അഞ്ചു വർഷവും വഹിച്ചു. ജോൺ പോൾ രണ്ടാമൻ മാർപാപ്പയുടെ ഇന്ത്യാ സന്ദർശനവേളയിൽ സിറോ മലബാർ സഭയ്ക്കുവേണ്ടി സംഘാടക സമിതിയുടെ പ്രവർത്തനങ്ങൾ ഏകോപിപ്പിച്ചു നടത്തി. കളമശേരിയിലെ പേപ്പൽ വേദി മുതൽ വാഹന പാർക്കിങ് വരെ ഒരുക്കിയത് അദ്ദേഹത്തിന്റെ മേൽനോട്ടത്തിലായിരുന്നു. വൈക്കം നഗരമദ്ധ്യത്തിൽ നടേൾപള്ളിയുടെ കീഴിൽ പ്രവർത്തിക്കുന്ന ഐടിസി,  ഇൻസ്റ്റിറ്റ്യൂട്ട് ഓഫ് കൊമേഴ്സ് എന്നിവയുടെ സ്ഥാപനത്തിലും അദ്ദേഹം മുൻകൈയ്യെടുത്തു.

## കുറിപ്പുകൾ
പിൽക്കാലത്ത് ഈ സംഘടന ക്രൈസ്തവജീവിത സമൂഹം (ക്രിസ്ത്യൻ ലൈഫ് കമ്മ്യൂണിറ്റി - സി.എൽ.സി.) എന്നു പേരു മാറ്റി.
## അവലംബങ്ങൾ

വർഗ്ഗം:സിറോ-മലബാർ വൈദികർ
മലമാവ്

പശ്ചിമഘട്ടതദ്ദേശവാസിയായ ഒരു മരമാണ് **മലമാവ്**. . 20 മീറ്ററോളം ഉയരം വയ്ക്കുന്ന ഈ മരം ഉയരം കുറഞ്ഞ നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണുന്നു. ഇന്ത്യ കൂടാതെ മ്യാന്മറിലും ഈ മരം കാണാറുണ്ട്. വംശനാശഭീഷണിയുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:കേരളത്തിലെ സസ്യജാലം
ബില്ലി ജീൻ കിംഗ്

അമേരിയ്ക്കൻ ടെന്നീസ് കളിക്കാരിയായിരുന്ന **ബില്ലി ജീൻ കിങ്**. കാലിഫോർണിയായിലെ ലോങ് ബീച്ചിൽ 1943 നവംബർ22 നു ജനിച്ചു.ബില്ലി ആകെ 39 ഗ്രാൻഡ്സ്ളാം കിരീടങ്ങൾ നേടിയിട്ടുണ്ട്. ഇതിൽ 12 വ്യക്തിഗത കിരീടങ്ങൾ, 16 വനിതകളുടെ ഡബിൾസ്, 11 മിക്സഡ് ഡബിൾസ് ഇവ ഉൾപ്പെടുന്നു.അമേരിയ്ക്കയിൽ നിന്നുള്ള ഒന്നാം നമ്പർ കളിക്കാരിയുമായിരുന്നു ബില്ലി. വിറ്റ്മാൻ കപ്പിലും,ഫെഡറേഷൻ കപ്പിലും അമേരിയ്ക്കയെ ബില്ലി പ്രതിനിധീകരിച്ചിട്ടുണ്ട്.ഫെഡറേഷൻ കപ്പിനുള്ള മത്സരത്തിൽ അമേരിയ്ക്കൻ സംഘത്തെ 3 പ്രാവശ്യം നയിച്ചതും ഇവരായിരുന്നു.
അമേരിയ്ക്കൻ പ്രസിഡന്റിന്റെ *ഫ്രീഡം മെഡൽ* ബില്ലി ജീൻ കിങ് നേടിയിട്ടുണ്ട്.

## അവലംബം

## പുറം കണ്ണികൾ
* 
* 
* 
* 
* [കളിക്കാർ](http://www.wimbledon.org/en_GB/about/history/billiejean_king.html

[[വർഗ്ഗം:ടെന്നീസ്)]
വർഗ്ഗം:അമേരിക്കൻ ടെന്നീസ് കളിക്കാർ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:1943-ൽ ജനിച്ചവർ
വർഗ്ഗം:നവംബർ 22-ന് ജനിച്ചവർ
വർഗ്ഗം:വനിതാ ടെന്നീസ് കളിക്കാർ
തേക്കിൻ‌കാട് മൈതാനം

വടക്കുംനാഥൻ ക്ഷേത്രത്തിനു ചുറ്റും 65 ഏക്കറിൽ പരന്നു കിടക്കുന്നതാണ് ***തേക്കിൻകാട് മൈതാനം*** (English: Thekkinkadu Maidan). കൊച്ചിൻ ദേവസ്വം ബോർഡിന്റെ അധീനതയിലുള്ളതാണ് ഈ സ്ഥലം. തേക്കിൻകാട് മൈതാനത്തെ ചുറ്റിയാണ് ഒരു മൈതാനത്തെ ചുറ്റിയുള്ള,  ഇന്ത്യയിലെ രണ്ടാമത്തെ വലിയ റൌണ്ട് എബൌട്ട് ആയ **[[സ്വരാജ് റൌണ്ട്]]** ഉള്ളത്.

ജല അതോറിറ്റിയുടെ കാര്യാലയവും കുട്ടികളുടെ നെഹ്റു പാർക്കും ഈ മൈതാനത്താണ്.
തൃശ്ശൂർ പൂരത്തിന്റെ ഭാഗമായുള്ള  കുടമാറ്റവും വെടിക്കെട്ടും ഇവിടെയാണ് നടക്കുന്നത്. തൃശൂർ പൂരം പ്രദർശനവും മറ്റു വലിയ സമ്മേളനങ്ങളും ഈ മൈതാനത്തു തന്നെയാണ് നടക്കുക.

സ്വാതന്ത്ര്യദിനത്തിലും റിപ്പബ്ലിക് ദിനത്തിലും പതാക ഉയർത്തുന്നതും ജില്ലയിൽ ഗാഡ് ഓഫ് ഓണർ സ്വീകരിക്കുന്നതും ഈ മൈതാനത്തുതന്നെ.

വടക്കും നാഥൻ ക്ഷേത്രത്തിന് മുൻപിലായി മൂന്ന് ആലുകൾ സ്വരാജ് റൗണ്ടിനോട് ചേർന്ന് സ്ഥാപിച്ചിട്ടുണ്ട്. വടക്കുനാഥന്റെ മുൻപിലായി നടുവിൽ ആലും (പടിഞ്ഞാറ്) വലത് ഭാഗത്തായി മണികണ്ഠനാലും (തെക്ക്) ഇടത് ഭാഗത്തായി നായ്ക്കനാലും (വടക്ക്) ഉണ്ട്.

നടുവിലാലിൽ ഗണപതി പ്രതിഷ്ഠയുണ്ട്. മണികണ്ഠനാലിൽ ഗണപതിയും സുബ്രഹ്മണ്യനേയും പ്രതിഷ്ഠിച്ചിരിക്കുന്നു. നിലവിൽ ഉള്ള മണികണ്ഠനാൽ , പഴയത് കട പുഴകി പോയതിന് ശേഷം 1994ൽ വച്ച് പിടിപ്പിച്ചതാണ്.

## ചരിത്രം
തേക്കിൻ‌കാട് മൈതാനം എന്ന പേരിന്റെ ഉത്ഭവത്തെ പറ്റി പല ഐതിഹ്യങ്ങളും ഉണ്ട്. തദ്ദേശീയ പുരാണങ്ങൾ അനുസരിച്ച് വടക്കുംനാഥ ക്ഷേത്രത്തിനു ചുറ്റുമുള്ള പ്രദേശങ്ങൾ തേക്ക് വളർന്നുനിൽക്കുന്ന നിബിഢ വനങ്ങളായിരുന്നു. ഈ സ്ഥലം കള്ളന്മാരുടെയും കൊള്ളക്കാരുടെയും വിഹാരരംഗമായിരുന്നു. തസ്കര ശല്യം ഒഴിവാക്കുവാനായി ശക്തൻ തമ്പുരാൻ തേക്കിൻ‌കാട് വനം നശിപ്പിക്കുവാൻ ഉത്തരവിട്ടു. ഇതിനെതിരെ ഉള്ള എല്ലാ എതിർപ്പുകളും നിർദ്ദയം അമർച്ചചെയ്യപ്പെട്ടു. പാറമ്മേക്കാവ് ക്ഷേത്രത്തിലെ വെളിച്ചപ്പാട് പാറമ്മേക്കാവ് ഭഗവതി വനം നശിപ്പിക്കാൻ ആഗ്രഹിക്കുന്നില്ല എന്ന് അരുളിച്ചെയ്തു. ശക്തൻ തമ്പുരാൻ ആ വെളിച്ചപ്പാടിന്റെ തല വെട്ടിയെടുത്തു.

## അവലംബം

## പുറത്തേക്കുള്ള കണ്ണികൾ
http://maps.google.com/maps/ms?gl=en&ie=UTF8&oe=UTF8&msa=0&msid=114038809751246788218.0004873d4c46cb6c5d0bf

## ചിത്രശാല



File:Thrissur Pooram 2011 DSCN3133.JPG| തൃശൂർപൂരം - തേക്കിൻ‌കാട് മൈതാനത്തിലെ കുടമാറ്റം - തിരുവമ്പാടി 
File:Thrissur Pooram 2011 DSCN3122.JPG| തൃശൂർപൂരം - തേക്കിൻ‌കാട് മൈതാനത്തിലെ കുടമാറ്റം - പാറമേക്കാവ്
File:Thrissur Pooram 2011 DSCN3104.JPG| തൃശൂർപൂരം - തേക്കിൻ‌കാട് മൈതാനത്തിലെ ആനകളുടെ കുളി
File:Thrissur Pooram 2011 DSCN2993.JPG| തൃശൂർപൂരം - തേക്കിൻ‌കാട് മൈതാനത്തിലെ തിരുവമ്പാടി വിഭാഗം എഴുന്നള്ളത്ത്
File:Thrissur Pooram 1912.jpg | തേക്കിൻ‌കാട് മൈതാനത്തിലെ തൃശൂർപൂരം എഴുന്നള്ളത്ത് - 1912
File:Thrissur pooram exhibition 2010.jpg|തേക്കിൻ‌കാട് മൈതാനത്തിലെ തൃശൂർപൂരം പ്രദർശനത്തിന്റെ കവാടം




വർഗ്ഗം:കേരളത്തിന്റെ ഭൂമിശാസ്ത്രം
വർഗ്ഗം:മൈതാനങ്ങൾ
വർഗ്ഗം:തൃശ്ശൂർ
ഒറീസ്സ ക്ഷാമം (1866)

മദ്രാസ് മുതൽ വടക്കോട്ടുള്ള ഇന്ത്യയുടെ കിഴക്കൻ തീരദേശത്ത് 1866-ൽ അനുഭവപ്പെട്ട ഭക്ഷ്യക്ഷാമത്തെയാണ് **ഒറീസ്സ ക്ഷാമം** എന്നറിയപ്പെടുന്നത്. ഏതാണ്ട് നാലേമുക്കാൽ കോടി ജനങ്ങളെ ബാധിച്ച ഈ ക്ഷാമത്തിന്റെ ആഘാതം ഏറ്റവുമധികം ഏറ്റത്, അന്ന് ഇന്ത്യയുടെ മറ്റുഭാഗങ്ങളിൽ നിന്ന് തികച്ചും ഒറ്റപ്പെട്ടുകിടന്നിരുന്ന ഒറീസ്സയെയായിരുന്നു.

പത്തൊമ്പതാം നൂറ്റാണ്ടിൽ ഇന്ത്യയിലുണ്ടായ മറ്റു ക്ഷാമങ്ങളെപ്പോലെ, ഒറീസ്സ ക്ഷാമവും ഒരു വരൾച്ചയെത്തുടർന്നുണ്ടായതാണ്. മേഖലയിലെ ജനങ്ങൾ മുഴുവൻ മഴക്കാലത്തെ ആശ്രയിച്ചുള്ള നെൽകൃഷിയിൽനിന്നുള്ള വിളവിനെയാണ് ഭക്ഷണത്തിനായി അവലംബിച്ചിരുന്നത്. 1865-ലെ മൺസൂൺ നേരത്തേതന്നെ അവസാനിച്ചത് വിളവിനെ ബാധിച്ചു.  ഇതിനുപുറമേ സഹായം നൽകേണ്ടുന്നവരുടെ കണക്കെടുക്കുന്നതിൽ ബംഗാൾ റെവന്യൂ ബോർഡിന് പറ്റിയ വീഴ്ചയും ഭക്ഷ്യവിഭവങ്ങളുടെ വിലനിശ്ചയിക്കുന്നതിലെ തകരാറും ക്ഷാമത്തെ കൂടുതൽ വഷളാക്കി. ഭക്ഷ്യശേഖരം അവസാനിക്കാൻ തുടങ്ങിയിട്ടും ഗുരുതരാവസ്ഥ ഭരണാധികാരികൾക്ക് പിടികിട്ടുന്നതിന് 1866 മേയ് അവസാനം വരെ സമയമെടുത്തു അപ്പോഴേക്കും മഴക്കാലമാരംഭിച്ചതോടെ ഒറ്റപ്പെട്ടുകിടക്കുന്ന ഒറീസ്സ മേഖലയിലേക്ക് സഹായമെത്തിക്കലും അവതാളത്തിലായി. കുറച്ച് ഭക്ഷ്യവിഭവങ്ങൾ ഒറീസ്സ തീരത്തെത്തിക്കാനായെങ്കിലും ഉൾനാടുകളിലേക്ക് നീക്കാൻ സാധിച്ചുമില്ല. ക്ഷാമം നേരിടാൻ ബ്രിട്ടീഷ് ഇന്ത്യ സർക്കാർ ഇറക്കുമതി ചെയ്ത പതിനായിരം ടൺ അരി ദുരിതബാധിതരുടെയടുത്തെത്തിയപ്പോഴേക്കും സെപ്റ്റംബർ മാസമായി

ഏറെ ജനങ്ങൾ പട്ടിണികൊണ്ട് മരണമടഞ്ഞു. മഴക്കാലം ആരംഭിക്കുന്നതിനുമുമ്പ് കുറേപ്പേർ കോളറ മൂലവും അതിനുശേഷം മലമ്പനി മൂലവും ആളുകൾ മരണമടഞ്ഞു. ഒറീസ്സയിൽ മാത്രം കുറഞ്ഞത് പത്തുലക്ഷം പേർ 1866-ൽ മരിച്ചു. അവിടത്തെ മൊത്തം ജനസംഖ്യയുടെ മുന്നിലൊന്നായിരുന്നു ഇത്. ഈ ക്ഷാമം മൂലം രണ്ടുകൊല്ലക്കാലത്ത് മൊത്തത്തിൽ ഏതാണ്ട് നാൽപ്പതുമുതൽ അമ്പതുലക്ഷം വരെയാളുകൾ മരണമടഞ്ഞിട്ടുണ്ട്.

1866-ലെ കൂടിയ മഴ, വെള്ളപ്പൊക്കമുണ്ടാക്കുകയും താഴ്ന്ന പ്രദേശങ്ങളിലെ നെൽകൃഷിക്ക് നാശമുണ്ടാക്കുകയും ചെയ്തിരുന്നു. അതുകൊണ്ട് തൊട്ടടുത്തവർഷവും ക്ഷാമം പ്രതീക്ഷിച്ച് ബ്രിട്ടീഷ് ഇന്ത്യ സർക്കാർ 40,000 ടൺ അരി നാലിരട്ടി വിലയിൽ ഇറക്കുമതി നടത്തിയിരുന്നു. എന്നാൽ ഈവട്ടം അവരുടെ കണക്കുകൂട്ടലുകൾ തെറ്റി: ഇറക്കുമതി ചെയ്ത അരി ആവശ്യത്തിലധികമായിരുന്നു. 1867 പകുതിയായപ്പോഴേക്കും ഇതിൽ പകുതി അരിയേ ഉപയോഗിക്കാനായുള്ളൂ. 1867-ലെ മഴക്കാലത്തിനു ശേഷമുള്ള ഒരു നല്ല വിളവെടുപ്പിനു ശേഷം 1868-ൽ ഈ ക്ഷാമം അവസാനിച്ചു. ക്ഷാമം നേരിടുന്നതിന് ഈ രണ്ടുവർഷക്കാലം മൂന്നരക്കോടി യൂണിറ്റ് (ഒരു യൂണിറ്റെന്നാൽ ഒരാൾക്ക് ഒരു ദിവസം നൽകുന്ന ഭക്ഷ്യസഹായം) സഹായം നൽകുന്നതിന് 95 ലക്ഷം രൂപ ബ്രിട്ടീഷ് ഇന്ത്യൻ സർക്കാർ ചെലവഴിച്ചു. ഇതിന്റെ വലിയൊരു ഭാഗവും കൂടിയ വിലകൊടുത്തുള്ള അരിയിറക്കുമതിയിനത്തിലാണ് ചെലവായത്.
## അവലംബം

വർഗ്ഗം:ഇന്ത്യയിലെ ഭക്ഷ്യക്ഷാമങ്ങൾ
വിജയ നിർമ്മല

ഇന്ത്യൻ ചലച്ചിത്രരംഗത്തെ അഭിനേത്രിയും സംവിധായകയുമായ **വിജയ നിർമ്മല** (തെലുഗു - విజయ నిర్మల) 1946 ഫെബ്രുവരി 20-നു ജനിച്ചു. ഏറ്റവു കൂടുതൽ ചലച്ചിത്രങ്ങൾ സംവിധാനം ചെയ്ത വനിത എന്ന ബഹുമതിനേടി 2002-ൽ ഗിന്നസ് ബുക്കിൽ ഇടം പിടിച്ചു. ഇവർ 47 ചിത്രങ്ങൾ സംവിധാനം ചെയ്തിട്ടുണ്ട്.

## തൊഴിൽജീവിതം
ഇവർ 1957-ൽ 11-ആമത്തെ വയസിൽ ബാലനടിയായി *പാണ്ടുരംഗ മാഹാത്മ്യം* എന്ന ഫിലിമിലൂടെ രംഗപ്രവേശം ചെയ്തു. പ്രേം നസീറിന്റെ നായികയായി മലയാളത്തിന്റെ എക്കാലത്തെയും അഭിമാനമായ ഭാർഗ്ഗവീനിലയത്തിൽ അഭിനയിച്ചു. തെലുഗു ഫിലിം *രംഗുല രത്നം*ത്തിലൂടെ അവർ അരങ്ങേറ്റം നടത്തി. *എങ്കവീട്ടുപെൺ* എന്ന തമിഴ്ഫിലിമിൽ അഭിനയിച്ചുകൊണ്ട് അവർ തമിഴിൽ അരങ്ങേറ്റം കുറിക്കുകയും തുടർന്ന് *പണമാ പാശമാ*, *എൻ അണ്ണൻ*,*ഞാണൊലി*, *ഉയിരാ മാനമാ* എന്നീ ചിത്രങ്ങളിലും അഭ്നയിച്ചു.  അവരുടെ രണ്ടാമത്തെ തെലുഗു ഫിലിമായ *സാക്ഷി*യുടെ സെറ്റിൽ നിന്നാണ് രണ്ടാം ഭർത്താവായ കൃഷ്ണയെ കണ്ടുപിടിച്ചത് (1967).  കൃഷ്ണയുമായി 47 ഫിലിമിൽ അഭിനയിച്ചു.  തുടർന്ന് സംവിധാനത്തിലേക്കു കടന്നു  1973ൽ ഐ വി ശശിയുടെയും ആനന്ദിന്റെയും നിർമ്മാണത്തിൽ കവിത  എന്ന മലയാളം സിനിമ സവിധാനം ചെയ്തു. അടൂർ ഭാസി,വിൻസന്റ്, തിക്കുറിശ്ശി, വിജയ നിർമ്മല, മീന, ഫിലോമിന,കവിയൂർ പൊന്നമ്മ എന്നിവർ അഭിനയിച്ചു.

മലയാളത്തിലും തമിഴിലുമായി 25 വീതവും ചിത്രങ്ങളിൽ അഭിനയിച്ചു.  തെലുഗു ചിത്രങ്ങൾ ഉൾപ്പെടെ ഇവർ  200-ൽ പരംചലച്ചിത്രങ്ങളിൽ ഇതുവരെ അഭിനയിച്ചു കഴിഞ്ഞു. ബാലാജി ടെലിഫിലിംസിന്റെ *പെല്ലി കനുക* എന്ന ടെലിഫിലിമിലൂടെ വിജയനിർമ്മല മിനിസ്ക്രീനിൽ പ്രവെശിച്ചു.  വളരെ പെട്ടെന്നു തന്നെ അവർ *വിജയ കൃഷ്ണ മൂവിസ്* എന്ന സ്വന്തം ബാനറിൽ 15 ഓളം ചിത്രങ്ങൾ നിർമിച്ചു.  മൂന്നു ലക്ഷം രൂപയുടെ ബഡ്ജറ്റുമായി അവരുടെ സംവിധാനത്തിന്റെ തുടക്കം മലയാളചിത്രത്തിലായിരുന്നു.  തെലുഗിൽ 40 ചിത്രങ്ങൾ സവിധാനം ചെയ്ത അവരുടെ തുടക്കം *മീന* 1973 ചിത്രത്തോടുകൂടിയായിരുന്നു. 2019 ജൂണ് 26 അവർ അന്തരിച്ചു.

വിജയ നിർമ്മലയുടെ ആദ്യവിവാഹത്തിൽ ജനിച്ച മകൻ *നരേഷും* ഒരു നടനാണ്. 1969 അവർ ഒരു നടനായ *കൃഷ്ണയെ* വിവാഹം കഴിച്ചു. കൃഷ്ണയുടെ ആദ്യഭാര്യ ഇന്ദിരയുടെയെയും അവരുടെ മക്കളുടെയും പ്രിയങ്കരിയാണ് വിജയ നിർമ്മല.

തെലുഗു ചലച്ചിത്രവ്യവസായത്തിന് വിജയ നിർമ്മല നൽകിയ സേവനത്തിന് 2008-ൽ അവരെ *രഘുപതി വെങ്കയ്യ അവർഡ്* നൽകി  ആദരിച്ചു.

2019 ജൂൺ 26 ന് അർദ്ധരാത്രി തൻറെ 75 ആമത്തെ വയസിൽ ഹൃദയാഘാതത്തെ തുടർന്ന് ഹൈദരാബാദിലെ ഗച്ചിബൗളിയിലെ കോണ്ടിനെന്റൽ ആശുപത്രിയിൽവച്ച് വിജയ നിർമ്മല അന്തരിച്ചു.

## ചലച്ചിത്രസംഭാവന

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ചലച്ചിത്രസംവിധായികമാർ
വർഗ്ഗം:തെലുഗു ചലച്ചിത്രസം‌വിധായകർ
സച്ചിദാനന്ദ റൗത്ത് റായ്

ഒഡിഷയിലെ പ്രമുഖകവിയും, നോവലിസ്റ്റും, ചെറുകഥാകൃത്തുമായിരുന്നു **സച്ചിദാനന്ദ റൗത്ത് റായ്**(1916–2004). 
ഭാരതീയ സാഹിത്യത്തിനു നൽകിയ സംഭാവനകളെ മാനിച്ച് അദ്ദേഹത്തിനു 1986-ൽ ജ്ഞാനപീഠപുരസ്ക്കാരം നൽകപ്പെട്ടിട്ടുണ്ട്. 

## ജനനം
ഖുദ്രയ്ക്കടുത്ത ഗുരുജംഗിൽ 1916 മെയ് 13-ന് ജനിച്ചു.  വളർന്നതും വിദ്യാഭ്യാസം തേടിയതും ബംഗാളിലായിരുന്നു.

## സാഹിത്യജീവിതം
പതിനൊന്നു വയസ്സിൽ തന്നെ റൗത്ത് റായ് കവിതകൾ എഴുതാൻ ആരംഭിച്ചു. സ്കൂൾ വിദ്യാർത്ഥിയായിരിയ്ക്കുമ്പോൾ തന്നെ സ്വാതന്ത്ര സമരത്തിൽ ആകൃഷ്ടനായി. അദ്ദേഹത്തിന്റെ ചില കവിതകൾ ബ്രിട്ടീഷ് ഭരണകൂടം അക്കാലത്ത് നിരോധിച്ചിരുന്നു.  പുസ്തകരൂപത്തിൽ വന്ന ആദ്യത്തെ കൃതി *പാഥേയം* ആണ്.

കവി എന്ന നിലയിൽ റൗത്ത് റായിയ്ക്ക് അംഗീകാരം നേടിക്കൊടുത്തത് 1939 ൽ പ്രസിദ്ധീകൃതമായ *ബാജി റാവുത്* എന്ന കൃതിയാണ്. തോണി തുഴഞ്ഞ് ഉപജീവനം കഴിയ്ക്കുന്ന പന്ത്രണ്ടുകാരനായ ഒരു ദരിദ്രബാലനെക്കുറിച്ചുള്ളതായിരുന്നു ഈ കവിത. ബ്രീട്ടിഷ് ആധിപത്യത്തിനെതിരായ ജാഥയിൽ പങ്കെടുത്ത ഈ ബാലൻ വെടിയുണ്ടയേറ്റ് പിടഞ്ഞുവീഴുന്നു. സാമ്രാജ്യത്വവിരോധം നിറഞ്ഞുതുളുമ്പുന്ന ഈ കവിത ഓഡിഷയിലെ ജനങ്ങൾക്ക് ഉണർവ്വും ഉത്തേജനവും പ്രദാനം ചെയ്യുകയുണ്ടായി. അതുകൊണ്ടു തന്നെ റൗത്ത് റായ് ബ്രിട്ടീഷ് ഭരണാധികാരികളുടെ നോട്ടപ്പുള്ളിയാകാനും അധികം കാലം വേണ്ടിവന്നില്ല. 

ഉൾനാടൻ ഗ്രാമീണജീവിതത്തിന്റെ ഛവിയും ഛന്ദസ്സും ഒപ്പിയെടുക്കുന്നതിൽ റൗത്ത് റായ് അതീവ സൂക്ഷ്മതയാണ് പുലർത്തിയത്.

## പ്രധാന സമാഹാരങ്ങൾ
#പൂർണ്ണിമ
#പല്ലിശ്രീ (1942)
#രക്തശിഖ
#അഭിജാൻ
#പാണ്ഡുലിപി
#ഹാസാന്ത്
#സ്വാഗത്
#ഏഷ്യാർ സ്വപ്ന
#ഭാനുമർ തീർദേശ്
#മയക്കോവ്സ്കി കാവ്യ സംഗ്രഹം

## ആത്മകഥ
ഉത്തരാ ഫാൽഗുനി

## ബഹുമതികൾ
* 1962-ൽ പത്മശ്രീ
* 1963-ൽ സാഹിത്യ അക്കാദമി അവാർഡ്
* 1965-ൽ സോവിയറ്റ് ലാൻഡ്‌ നെഹ്‌റു അവാർഡ്.
* 1986-ൽ ജ്ഞാനപീഠപുരസ്ക്കാരം.

## മരണം
കട്ടക്കിൽ  2004 ഓഗസ്റ്റ് 21 നു അന്തരിച്ചു.

## അവലംബം

വർഗ്ഗം:ജ്ഞാനപീഠം നേടിയ ഒഡിയ സാഹിത്യകാരന്മാർ
വർഗ്ഗം:ഓഗസ്റ്റ് 21-ന് മരിച്ചവർ
വർഗ്ഗം:2004-ൽ മരിച്ചവർ
വർഗ്ഗം:1916-ൽ ജനിച്ചവർ
വർഗ്ഗം:മേയ് 13-ന് ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:നോവലെഴുത്തുകാർ
വർഗ്ഗം:കവികൾ
യുണൈറ്റഡ് ബ്രൂവറീസ് ഗ്രൂപ്പ്

ബെംഗളൂരുവിലെ  യു.ബി. സിറ്റി ആസ്ഥാനമാക്കി പ്രവർത്തിക്കുന്ന കമ്പനിയാണ് **യുണൈറ്റഡ് ബ്രൂവറീസ് ഗ്രൂപ്പ്** അഥവാ **യു.ബി ഗ്രൂപ്പ്**. രാജ്യസഭാ അംഗമായ വിജയ് മല്യയാണ് കമ്പനി അദ്ധ്യക്ഷൻ. മദ്യം,  രാസവളം, കീടനാശിനി, വിമാന സർവീസ് തുടങ്ങിയവയാണ് ഇവരുടെ പ്രധാന വ്യവസായം.
ഇനിയും കുരുക്ഷേത്രം

എസ്.എൽ. പുരം സദാനന്ദൻ തിരക്കഥയെഴുതി ശശികുമാർ സംവിധാനം ചെയ്ത 1986-ൽ പുറത്തിറങ്ങിയ മലയാളചലച്ചിത്രമാണ് ***ഇനിയും കുരുക്ഷേത്രം***. മോഹൻലാൽ, ശോഭന, സോമൻ, കെ.പി. ഉമ്മർ, അടൂർ ഭാസി, ലിസി എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.

യേശുദാസും ലതികയുമാണ് ഈ ചിത്രത്തിലെ ഗാനങ്ങൾ ആലപിച്ചിരിക്കുന്നത്.  കെ. ജയകുമാറാണ് ഈ ചലചിത്രത്തിലെ ഗാനങ്ങൾ രചിച്ചിരിക്കുന്നത്.

## അഭിനേതാക്കൾ
* മോഹൻലാൽ – ഇൻസ്പെക്റ്റർ സുരേഷ്
* ശോഭന – രേഖ, സുരേഷിന്റെ മുറപ്പെണ്ൺ
* സോമൻ – സുരേഷിന്റെ സഹോദരൻ
* കെ.പി. ഉമ്മർ - സുരേഷിന്റെ അമ്മാവൻ, രേഖയുടെ അച്ഛൻ
* സി.ഐ. പോൾ - ബാലഗംഗാധരൻ, അബ്കാരി കോണ്ട്രാക്ടർ
* അടൂർ ഭാസി – ഹെഡ് കോൺസ്റ്റബിൾ ഗോവിന്ദ പിള്ള
* ജഗതി ശ്രീകുമാർ - നീരേറ്റുപുരം നാരായണൻകുട്ടി
* ലിസി - അമ്മിണി, ഗോവിന്ദപിള്ളയുടെ മകൾ

## പുറത്തേക്കുള്ള കണ്ണികൾ
* 
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:മോഹൻലാൽ-ശോഭന ജോഡി
ആറ്റുപുന്ന

**കാട്ടുപുന്ന, മഞ്ഞപ്പുന്ന, വാളുഴവം** എന്നെല്ലാം അറിയപ്പെടുന്ന **ആറ്റുപുന്ന** പശ്ചിമഘട്ടതദ്ദേശവാസിയായ ഒരു വലിയ മരമാണ്. . 35 മീറ്ററോളം ഉയരം വയ്ക്കുന്ന ഈ മരം 100 മീറ്ററിനും 1800 മീറ്ററിനും ഇടയിലുള്ള നനവാർന്ന നിത്യഹരിതവനങ്ങളിൽ കാണുന്നു. അഗസ്ത്യമലയിൽ ധാരാളമായുള്ള ആറ്റുപുന്ന ഏലമല മുതൽ നീലഗിരിയുടെ പടിഞ്ഞാറേ ചെരുവ് വരെയുള്ളയിടങ്ങളിൽ വിരളമായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
നല്ലമന്ദാരം

12 മീറ്റർ വരെ വരെ ഉയരം വയ്ക്കുന്ന ഒരു മരമാണ് **നല്ലമന്ദാരം**. . ഇന്തോമലേഷ്യയിലും ചൈനയിലും പശ്ചിമഘട്ടത്തിലും കാണുന്നു. സാധാരണയായി 'സിലോൺ ബോക്സ് വുഡ്' അല്ലെങ്കിൽ 'മലകാഫെ' എന്നറിയപ്പെടുന്ന ഇത് 3 മുതൽ 4 മീറ്റർ വരെ ഉയരമുള്ള മിനുസമാർന്ന കുറ്റിച്ചെടിയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://pilikula.com/botanical_list/botanical_name_c/canthium_dicoccum.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശ്രീലങ്കയിലെ സസ്യജാലം
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
കരിക്കുന്നൻ

പശ്ചിമഘട്ടതദ്ദേശവാസിയായ ഒരിനം ചെറിയ മരമാണ് **കരിക്കുന്നൻ**.  . 7 മീറ്ററോളം ഉയരം വയ്ക്കുന്ന  ഈ മരം 1000 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണുന്നു. ആനമല, പാലക്കാട് മലകൾ, വയനാട്, ശൃംഗേരി എന്നിവിടങ്ങളിൽ കണ്ടുവരുന്നു. വംശനാശഭീഷണിയുള്ള മരമാണിത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:സാലിക്കേസീ
വർഗ്ഗം:കേരളത്തിലെ സസ്യജാലം
കാലചക്രം (ചലച്ചിത്രം-2002)

150px|ലഘുചിത്രം|വലത്ത്‌
സോനു ശിശുപാൽ സംവിധാനം ചെയ്ത് 2002-ൽ ഇറങ്ങിയ ഒരു മലയാള ചലച്ചിത്രം. ഷിജു, യോഗേഷ് കിലൻ എന്നിവരാണ് പ്രധാന വേഷത്തിൽ അഭിനയിച്ചത്.  
## അവലംബം

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
ഭൂതക്കാളി

**കല്ലുവീര, പീനാറി, വെള്ളക്കുയ്യൻ, ഭൂത, മണല്ലി** എന്നെല്ലാം അറിയപ്പെടുന്ന **ഭൂതക്കാളി** 12 മീറ്ററോളം ഉയരം വയ്ക്കുന്ന ഒരു മരമാണ്. . 1400 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. മിക്ക ഉഷ്ണമേഖലാ മഴക്കാടുകളിലും കാണാറുണ്ട്. നിറയെ ഇലകളുള്ള ഈ മരത്തിന്റെ തടിയിലെ പോടുകളിൽ തേനീച്ചകളുടെ കൂട് ഉണ്ടാവാറുണ്ട്. നല്ല വിറകായി ഉപയോഗിക്കാവുന്ന കടുപ്പമുള്ള തടി ടൈഫോയിഡിന് ഔഷധമായി ഉപയോഗിക്കാറുണ്ട്. നാടൻ മരുന്നുകളിലും ഭൂതക്കാളി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
ഇബിഡ്

പുസ്തകങ്ങളിൽ അവലംബം അഥവാ ഗ്രന്ഥസൂചികകളും കുറിപ്പുകളും നൽകുമ്പോൾ ഉപയോഗിക്കുന്ന ഒരു സൂചകമാണ്  **Ibid**. തൊട്ടുമുമ്പ് നൽകിയിരിക്കുന്ന അതേ അവലംബം അല്ലെങ്കിൽ ഉറവിടം തന്നെ എന്നു കാണിക്കുന്നതിനു സൂചകമാണിത്. ലത്തീൻ ഭാഷയിലെ *അതേ സ്ഥാനം തന്നെ* എന്നർത്ഥമുള്ള *ഇബിഡെം* () എന്ന പദത്തിന്റെ ചുരുക്കരൂപമാണിത്.  *Id.* എന്ന ചുരുക്കെഴുത്തിൽ നിയമരേഖകളിൽ ഉപയോഗിക്കുന്ന *ഈഡെം* () എന്നതും ഇതേ ആവശ്യത്തിനുപയോഗിക്കുന്നതാണ്. ഈഡെം എന്ന പദത്തിനർത്ഥം *മുൻപ് സൂചിപ്പിച്ചതുതന്നെ* അല്ലെങ്കിൽ *അതുതന്നെ* എന്നൊക്കയാണ്. 

വർഗ്ഗം:ചുരുക്കെഴുത്തുകൾ
വർഗ്ഗം:ഗ്രന്ഥസൂചിക
ആലപ്പുഴ ബോട്ടുജെട്ടി

കേരളത്തിലെ ഒരു പ്രധാന ബോട്ടുജെട്ടി ആണ് **ആലപ്പുഴ ബോട്ടുജെട്ടി**. കേരള സംസ്ഥാന ജല ഗതാഗത വകുപ്പിന്റെ ആസ്ഥാനവും ആലപ്പുഴയിലാണ്.
ജലഗതാഗത രംഗത്ത് ആലപ്പുഴയുടെ തലയെടുപ്പായിരുന്നു ആലപ്പുഴ ബോട്ട് ജെട്ടി 1940 ൽ ബ്രിട്ടീഷ് ഭരണകാലത്താണ് ഇത് നിർമ്മിച്ചത് പല മാറ്റങ്ങൾ വന്നെങ്കിലും കെട്ടിടം അതുപോലെ തന്നെ നിലനിർത്തിയിരുന്നു.സ്വകാര്യ ഏജൻസികൾ ചേർന്ന് രൂപീകരിച്ച ഇൻലാൻഡ് നാവിഗേഷൻ കോർപ്പറേഷനാണ് ആദ്യമായി ആലപ്പുഴയിൽ ബോട്ട് സർവ്വീസ് നടത്തിയിരുന്നത് അന്ന് ആലപ്പുഴയിൽ നിന്ന് കോട്ടയത്തേക്കും , എറണാകുളത്തേക്കും , കൊല്ലത്തേക്കും പാഴ്സൽ സർവ്വീസുകൾ ഉണ്ടായിരുന്നു 1968 ൽ കോർപ്പറേഷനെ സർക്കാർ ഏറ്റെടുത്ത് ഉൾനാടൻ ജലഗതാഗതത്തിന് തുടക്കമിട്ടു..

## ആലപ്പുഴ സ്റ്റേഷനിൽ നിന്നുള്ള ബോട്ടിന്റെ സേവനങ്ങൾ

## അവലംബങ്ങൾ
 

വർഗ്ഗം:കേരളത്തിലെ ബോട്ടുജെട്ടികൾ
പ്രൊജക്റ്റ് ഗ്രീൻ ഒമാൻ

ഒമാനിൽ പരിസ്ഥിതി സൗഹാർദ്ദം വർദ്ധിപ്പിക്കുക എന്ന ഉദ്ദേശത്തോടു കൂടി പ്രോജെക്റ്റ് ഗ്രീൻ വേൾഡ് ഇന്റർനാഷണൽ തുടങ്ങിയ ഒരു പദ്ധതിയാണ് **പ്രോജക്റ്റ് ഗ്രീൻ ഒമാൻ**. സലാലയിലെ ഇന്ത്യൻ സ്കൂൾ വിദ്യാർത്ഥികളായ ഹൃദിത് സുദേവ് (12), അനുജൻ സംവേദ് ഷാജി (7) എന്നിവരാണ് 2012 ഏപ്രിൽ 5-ന് പ്രോജെക്റ്റ് ഗ്രീൻ വേൾഡ് ഇന്റർനാഷണൽ സ്ഥാപിച്ചത്.

ഐക്യരാഷ്ട്ര സഭയുടെ സുസ്ഥിര വികസനത്തിനായുള്ള കോൺഫറൻസ് സംഘടിപ്പിച്ച അന്താരാഷ്ട്ര സ്കൂൾ മത്സരത്തിൽ ഇവരുടെ പദ്ധതിയ്ക്ക് പരിസ്ഥിതി സൗഹാർദ്ദ സമീപനം വളർത്തുന്നതിനായുള്ള മികച്ച പദ്ധതിക്കുള്ള പുരസ്കാരം 2012 ലോകപരിസ്ഥിതി ദിനത്തിൽ ലഭിക്കുകയുണ്ടായി. 

## പദ്ധതി

2012 ഏപ്രിൽ 5-ന് ഹൃദിത് സുദേവും സംവേദ് ഷാജിയും ആരംഭിച്ച സലാല ആസ്ഥാനമായ സംഘടനയാണ് **പ്രോജക്റ്റ് ഗ്രീൻ വേൾഡ് ഇന്റർനാഷണൽ**. ഇതിന്റെ നിയന്ത്രണം പൂർണ്ണമായും കുട്ടികളാണ് നടത്തുന്നത്. സംഘടന ആരംഭിച്ച് ഒരാഴ്ച്ചയ്ക്കുള്ളിൽ ഇവർ ആദ്യ പദ്ധതിയായ പ്രോജക്റ്റ് ഗ്രീൻ ഒമാൻ ആരംഭിച്ചു. ഇതിന് ലോക പരിസ്ഥിതി ദിനത്തിന്റെ ആഗോള സ്കൂൾ മൽസരത്തിൽ ഐക്യരാഷ്ട്ര സഭയുടെ സുസ്ഥിര വികസനത്തിനായുള്ള കോൺഫറൻസിന്റെ പുരസ്കാരം ലഭിക്കുകയുണ്ടായി. 2012 ജൂലൈ 22-ന് റിയോ +20-ന്റെ ഒമാൻ പ്രതിനിധികളായി ഈ കുട്ടികളെ ഔദ്യോഗികമായി തിരഞ്ഞെടുക്കുകയുണ്ടായി. 

പ്രോജക്റ്റ് പല സന്നദ്ധ പ്രവർത്തകരും അംഗങ്ങളും ചേർന്നാണ് തയ്യാറാക്കിയത്. അഞ്ച് പരിസ്ഥിതി പ്രശ്നങ്ങളാണ് ഈ പദ്ധതി വിഷയമാക്കിയത്. ഇവയെ ആറ് വിഭാഗങ്ങളായി തിരിക്കുകയുണ്ടായി. 
*ആഗോള താപനം & പരിസ്ഥിതി മാറ്റങ്ങൾ
*ആവാസ വ്യവസ്ഥ സംരക്ഷിക്കൽ
*റീസൈക്ലിംഗ്, വേസ്റ്റ് മാനേജ്മെന്റ്
*ഗ്രീൻ കെട്ടിടങ്ങൾ
*ജലസംരക്ഷണം
*പ്രകൃതി സംരക്ഷണത്തെപ്പറ്റി ജനങ്ങളെ ബോധവാന്മാരാക്കുക.

## ചുരുക്കെഴുത്തുകൾ
പ്രോജക്റ്റ് ഗ്രീൻ ഓമാന്റെ ചുരുക്കെഴുത്ത് PRGROM എന്നാണ്.

## നേച്ചർ വാക്ക്
2012 നവംബർ 16-ന് പ്രോജക്റ്റ് ഗ്രീൻ ഒമാൻ ആദ്യത്തെ വാർഷിക നേച്ചർ വാക്ക് നടത്തി. സലാലയിലെ കാട്ടു പ്രദേശത്താണ് ഇത് നടത്തിയത്. ജൈവ വൈവിദ്ധ്യം നിരീക്ഷിയ്ക്കുകയായിരുന്നു ഇതിന്റെ ലക്ഷ്യം. 15 അംഗങ്ങളും നാല് രക്ഷിതാക്കളും സമീപ വാസികളായ ആൾക്കാരും ഇതിൽ പങ്കെടുത്തു. 

## ശുചീകരണപരിപാടി
PRGROM 2013 ജനുവരി 1-ന് ഒരു ശുചീകരണ പരിപാടി സംഘടിപ്പിയ്ക്കുകയുണ്ടായി.

## അവലംബം

## പുറത്തേയ്ക്കുള്ള കണ്ണികൾ
*Project greenworld international

വർഗ്ഗം:പരിസ്ഥിതിസംരക്ഷണം
കുയ്യമരം

**കറുക്കുയ്യൻ, ഒമ, പൂച്ചക്കുരുമരം** എന്നെല്ലാം പേരുകളുള്ള **കുയ്യമരം** 20 മീറ്ററോളം ഉയരം വയ്ക്കുന്ന ഒരു വൃക്ഷമാണ്. . ഉണങ്ങിയ കുരുവിന് നല്ല കടുപ്പം ഉണ്ടായിരിക്കും, തിന്നാൻ കൊള്ളും. തടിയിൽ നിന്നും നാരു കിട്ടും, ഔഷധഗുണവുമുണ്ട്. ഉൾമേസീ സസ്യകുടുംബത്തിൽപ്പെട്ട ഈ സസ്യം  ഈസ്റ്റേൺ നെറ്റിൽ ട്രീ എന്നും അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.efloras.org/florataxon.aspx?flora_id=5&taxon_id=242311743

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കന്നാബേസീ
വർഗ്ഗം:കേരളത്തിലെ സസ്യജാലം
സുഭാഷ് ഘീസിങ്

1980 ൽ സ്ഥാപിയ്ക്കപ്പെട്ട ഗോർഖാലാൻഡ് നാഷനൽ ലിബറേഷൻ ഫ്രണ്ടിന്റെ (GNLF) നേതാവും 1988 മുതൽ 2008 വരെ ഡാർജീലിങ് ഗൂർഖാ കൗൺസിലിന്റെ അദ്ധ്യക്ഷനുമായിരുന്നു **സുഭാഷ് ഘീസിങ്ങ്**  (22 ജൂൺ 1936) സെന്റ് റോബർട്ട് ഹൈസ്ക്കൂളിൽ നിന്നും വിട്ട ശേഷം  1954 ൽ ഇന്ത്യൻ കരസേനയിലെ ഗൂർഘാ റൈഫിൾസിൽ  ഒരു സൈനികനായി ചേരുകയായിരുന്നു. മെട്രിക്കുലേഷൻ 1959 പൂർത്തിയാക്കിയ ശേഷം  സൈനികജീവിതം 1960 ൽ അവസാനിപ്പിച്ച് ഘീസിങ്ങ് ഡാർജീലിങ്ങിലേയ്ക്കു മടങ്ങി..

## രാഷ്ട്രീയ നീക്കങ്ങൾ
രണ്ടാം വർഷ ബിരുദ വിദ്യാർത്ഥിയായിരിയ്ക്കുമ്പോഴാണ് ഘീസിങ്ങ് തന്റെ ദീർഘകാലരാഷ്ട്രീയ ജീവിതത്തിനു തുടക്കമിടുന്നത്.ഡാർജിലിങ്ങ് മലനിരകളിലെ ദുസ്സഹമായ ജീവിതസൗകര്യങ്ങൾക്കെതിരേ മുന്നേറ്റം സംഘടിപ്പിച്ച ഘീസിങ്ങ് അറസ്റ്റ് ചെയ്യപ്പെട്ടു. പിന്നീട് പഠനം ഉപേക്ഷിച്ച് തരുൺ സംഘിന്റെ ജനറൽ സെക്രട്ടറിയായി.
.
1979 ഏപ്രിൽ 22 നു നേപ്പാളി ഭാഷ സംസാരിയ്ക്കുന്നവർക്കു വേണ്ടി **ഗൂർഖാ ലാൻഡ്**എന്ന ഒരു പ്രത്യേക സംസ്ഥാനം വേണമെന്ന ആവശ്യം മുന്നോട്ടുവച്ചു കൊണ്ട് നടന്ന വൻപ്രക്ഷോഭങ്ങൾ ഘീസിങ്ങിന്റെ നേതൃത്വത്തിൽ ആരഭിച്ചു. ഗോർഖാലാൻഡ് നാഷനൽ ലിബറേഷൻ ഫ്രണ്ടിന്റെ രൂപീകരണം ഈ ആവശ്യം സാക്ഷാത്കരിയ്ക്കുന്നതിനു വേണ്ടിയായിരുന്നു. നീണ്ടകാലത്തെ രക്തച്ചൊരിച്ചിലുകൾക്കും, കലാപത്തിനും ശേഷം 1988 ഓഗസ്റ്റ് 22 നു കേന്ദ്ര-സംസ്ഥാന സർക്കാരുകളുമായി ഡാർജിലിങ്ങിൽ ഒരു സ്വയം ഭരണ സംവിധാനം ഒരുക്കുന്നതിനുള്ള ഒരു കരാറിൽ ലിബറേഷൻ ഫ്രണ്ട് ഒപ്പുവെച്ചു..
പിൽക്കാലത്ത് ബിമൽ ഗുരുങ്ങിന്റെ നേതൃത്വത്തിലുള്ള **ഗൂർഖാ ജൻ മുക്തിമോർച്ച**യുടെ ആവിർഭാവത്തോടെ ലിബറേഷൻ ഫ്രണ്ടിന്റെ രാഷ്ട്രീയ സ്വാധീനം ഗണ്യമായിക്കുറയുകയും ഘീസിങ്ങിന്റെ പ്രഭാവം ഏതാണ്ട് നഷ്ടപ്പെടുകയും ചെയ്തു. ജയ്പാൽ ഗുരിയിലേയ്ക്ക് താമസം മാറ്റിയ ഘീസിങ്ങ് 2011 ൽ ഒരു രാഷ്ടീയ തിരിച്ചു വരവിനു ശ്രമിച്ചുവെങ്കിലും പരാജയപ്പെടുകയാണുണ്ടായത്.

## അവലംബം

വർഗ്ഗം:രാഷ്ട്രീയപ്രവർത്തകർ
വർഗ്ഗം:1936-ൽ ജനിച്ചവർ
കനകച്ചിലങ്ക

1966-ൽ പുറത്തിറങ്ങിയ മലയാളചലച്ചിത്രമാണ് **കനകച്ചിലങ്ക**.  സുന്ദർലാൽ നഹാത നിർമിച്ച ഈ ചിത്രം അശോക്‌കുമാറും മുംതാസും പ്രധാന വേഷത്തിൽ അഭിനയിച്ച ഹിന്ദി ചിത്രമായ *കിസ്മത്തിന്റെ* മലയാളത്തിലുള്ള ആവിഷ്കാരമാണ്.  ജിയോ പിക്ചേഴ്സ് വിതരണം നടത്തിയ ഈ ചിത്രം 1966 നവംബർ 11-ന് പ്രദർശനം ആരംഭിച്ചു.

## അഭിനേതാക്കൾ
*പ്രേം നസീർ
*തിക്കുറിശ്ശി സുകുമാരൻ നായർ
*അടൂർ ഭാസി
*ടി.എസ്. മുത്തയ്യ
*ടി.കെ. ബാലചന്ദ്രൻ
*കടുവാക്കുളം ആന്റണി
*ഷീല
*പങ്കജവല്ലി
*പത്മിനി
*മണവാളൻ ജോസഫ്
*ജി.കെ. പിള്ള

## പിന്നണിഗായകർ
*എ.എൽ. രാഘവൻ
*കെ.ജെ. യേശുദാസ്
*എൽ.ആർ. ഈശ്വരി
*പി. സുശീല
*എസ്. ജാനകി

## അണിയറശില്പികൾ
*സംവിധാനം -- എം. കൃഷണൻ നായർ
*നിർമ്മാണം -- സുന്ദർലാൽ നഹാത്ത
*സംഗീതം -- എം.എസ്. ബാബുരാജ്
*ഗാനരചന -- വയലാർ
*കഥ—സുന്ദർലാൽ നഹാത്ത
*തിരക്കഥ, സംഭാഷണം -- തോപ്പിൽ ഭാസി
*ചിത്രസംയോജനം -- പ്രകാശം
*കലാസംവിധാന -- കെ. ബാലൻ
*ക്യാമറ—സി.ജെ. മോഹൻ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവീ ഡേറ്റാബേസിൽ നിന്ന് കനകച്ചിലങ്ക
*ഐലൗബോളി.കോമിൽ നിന്ന് കനകച്ചിലങ്ക

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
കെ.ജെ. ജോർജ്

2013 മുതൽ 2015 വരെ കർണാടക ആഭ്യന്തര വകുപ്പ് മന്ത്രിയായിരുന്ന കർണാടകയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് ** കെ.ജെ.ജോർജ്.(ജനനം: 24 ഓഗസ്റ്റ് 1949) **
അഞ്ച് തവണ വീതം സംസ്ഥാന കാബിനറ്റ് വകുപ്പ് മന്ത്രിയും നിയമസഭാംഗവുമായ ജോർജ് നിലവിൽ 2008 മുതൽ സർവജ്ഞനനഗർ മണ്ഡലത്തിൽ നിന്നുള്ള നിയമസഭാംഗവും കർണാടക പി.സി.സിയുടെ ജനറൽ സെക്രട്ടറിയും കർണാടകയിൽ നിന്നുള്ള എ.ഐ.സി.സി അംഗവുമാണ്.
നിലവിൽ 2023 മെയ് 20 മുതൽ ഊർജവകുപ്പിൻ്റെ ചുമതലയുള്ള കാബിനറ്റ് മന്ത്രിയായി തുടരുന്നു.
കർണാടക മുൻ മുഖ്യമന്ത്രിയായ കെ.സിദ്ധരാമയ്യയുടെ വിശ്വസ്ഥനായാണ് പാർട്ടിയിൽ ഇദ്ദേഹം അറിയപ്പെടുന്നത്.

## ജീവിതരേഖ
കോട്ടയം ജില്ലയിലെ ചങ്ങനാശ്ശേരി താലൂക്കിലെ ചിങ്ങവനം എന്ന ഗ്രാമത്തിൽ കെ.ചാക്കോ ജോസഫിൻ്റെയും മറിയാമ്മയുടേയും മകനായി 1949 ഓഗസ്റ്റ് 24ന് ജനനം. 1960-ൽ കർണാടകയിലെ കൊടക് ജില്ലയിലേക്ക് കുടിയേറിയ ജോർജിൻ്റെ കുടുംബം പിന്നീട് അവിടെ സ്ഥിരതാമസമാക്കുകയായിരുന്നു.
പ്രാഥമിക വിദ്യാഭ്യാസത്തിനു ശേഷം പൊന്നുംപേട്ട ഗവ.ജൂനിയർ കോളേജിൽ നിന്നും പ്രീഡിഗ്രി നേടി പഠനം പൂർത്തിയാക്കി.

## രാഷ്ട്രീയ ജീവിതം
1968-ൽ ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്നതോടെയാണ് ജോർജിൻ്റെ രാഷ്ട്രീയ ജീവിതം ആരംഭിക്കുന്നത്.
1994-ൽ കർണാടക മുൻ മുഖ്യമന്ത്രിയായിരുന്ന എസ്.ബംഗാരപ്പക്കൊപ്പം കോൺഗ്രസ് വിട്ടെങ്കിലും 1999-ൽ കോൺഗ്രസ് പാർട്ടിയിൽ തിരികെയെത്തി.
യുവജന സംഘടനയായ യൂത്ത് കോൺഗ്രസിലൂടെ പാർട്ടിയിലെത്തിയ ജോർജ് കർണാടക പി.സി.സി ജനറൽ സെക്രട്ടറി, 
എ.ഐ.സി.സി അംഗം , സംസ്ഥാന ആഭ്യന്തര വകുപ്പ് മന്ത്രി, നിയമസഭാംഗം എന്നീ നിലകളിലും പ്രവർത്തിച്ചു.

** പ്രധാന പദവികളിൽ **

* 1968 : കോൺഗ്രസ് പാർട്ടി അംഗം
* 1969 : ബ്ലോക്ക് പ്രസിഡൻ്റ്, യൂത്ത് കോൺഗ്രസ്, ഗോനിക്കോപ്പൽ ടൗൺ
* 1971-1972 : മണ്ഡലം പ്രസിഡൻ്റ്, യൂത്ത് കോൺഗ്രസ്, വിരാജ്പേട്ട താലൂക്ക്
* 1972-1973 : ജില്ലാ ജനറൽ സെക്രട്ടറി, യൂത്ത് കോൺഗ്രസ്, കൂർഗ് ജില്ലാ
* 1975-1978 : സംസ്ഥാന ട്രഷറർ, യൂത്ത് കോൺഗ്രസ്, കർണാടക
* 1978-1979 : സംസ്ഥാന ജനറൽ സെക്രട്ടറി, യൂത്ത് കോൺഗ്രസ്, കർണാടക
* 1979-1982 : സംസ്ഥാന പ്രസിഡൻറ്, യൂത്ത് കോൺഗ്രസ്, കർണാടക
* 1982-1985 : അഖിലേന്ത്യ ജനറൽ സെക്രട്ടറി, യൂത്ത് കോൺഗ്രസ്
* 1982-1985 : കർണാടക പി.സി.സി, ജനറൽ സെക്രട്ടറി
* 1985 : നിയമസഭാംഗം, ഭാരതിനഗർ(1)
* 1985-1989 : കോൺഗ്രസ്, നിയമസഭാകക്ഷി-സെക്രട്ടറി
* 1989 : നിയമസഭാംഗം, ഭാരതിനഗർ(2)
* 1989-1990 : സംസ്ഥാന കാബിനറ്റ് വകുപ്പ് മന്ത്രി
* 1990- 1994 : സംസ്ഥാന കാബിനറ്റ് വകുപ്പ് മന്ത്രി
* 1994 : കോൺഗ്രസ് പാർട്ടി വിട്ടു
* 1994 : ഭാരതിനഗറിൽ നിന്ന് നിയമസഭയിലേക്ക് മത്സരിച്ചെങ്കിലും പരാജയപ്പെട്ടു.
* 1999 : കോൺഗ്രസ് പാർട്ടിയിൽ തിരിച്ചെത്തി
* 2008 : നിയമസഭാംഗം, സർവജ്ഞനഗർ(3)
* 2013 : നിയമസഭാംഗം, സർവജ്ഞനഗർ(4)
* 2013-2015 : സംസ്ഥാന ആഭ്യന്തര വകുപ്പ് മന്ത്രി
* 2015-2016 : സംസ്ഥാന നഗര വികസനകാര്യ വകുപ്പ് മന്ത്രി
* 2018 : നിയമസഭാംഗം, സർവജ്ഞനഗർ(5)
* 2018-2019 : സംസ്ഥാന വാണിജ്യ-വ്യവസായ വകുപ്പ് മന്ത്രി
* 2023 : നിയമസഭാംഗം, സർവജ്ഞനഗർ(6)
* 2023-തുടരുന്നു : സംസ്ഥാന ഊർജ വകുപ്പ് മന്ത്രി

## സ്വകാര്യ ജീവിതം
* ഭാര്യ : സുജ ജോർജ്
* മക്കൾ :
* റാണാ
* റനിത

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:കർണാടക നിയമസഭാംഗങ്ങൾ
വർഗ്ഗം:1946-ൽ ജനിച്ചവർ
വർഗ്ഗം:കർണാടകയിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
പാറ്റേൺ റെക്കഗ്നീഷൻ

യന്ത്രജ്ഞാനം (machine learning) എന്നറിയപ്പെടുന്ന കൃത്രിമബുദ്ധി ശാസ്ത്രശാഖയിൽ ഉൾപ്പെടുന്ന ഒരു തത്ത്വമാണ് **ക്രമംതിരിച്ചറിയൽ** (**pattern recognition**). *വർഗ്ഗീകരണം* അഥവാ ഒട്ടനവധി മൂല്യങ്ങളിൽ നിന്ന് ഓരോ ഇൻപുട്ടിനേയും ഒരു പ്രത്യേക വർഗ്ഗത്തിലേക്ക് ക്രമീകരിക്കാൻ ശ്രമിക്കുന്നത്; ക്രമം തിരിച്ചറിയലിന് ഒരു ഉദാഹരണമാണ്. എന്നാൽ വിപുലമായ മറ്റു ഉല്പന്നങ്ങളെ കൂടി ഉൾക്കൊള്ളുന്ന ഒരു ആശയമാണ് ക്രമംതിരിച്ചറിയൽ. ഓരോ നിക്ഷേപിതമൂല്യത്തിനും ഓരോ ഉല്പന്നത്തെ സജ്ജീകരിക്കുന്ന, "റിഗ്രഷൻ(regression)",  ഒരു ക്രമത്തിലെ ഓരോ മൂല്യത്തിനും ഒരു വർഗ്ഗം നിർണ്ണയിക്കുന്ന "അനുക്രമ നാമകരണം (sequence labeling)" (ഉദാ: വാക്യഘടകങ്ങൾ കണ്ടെത്തൽ), ഒരു വ്യാകരണ വൃക്ഷത്തെ ഒരു വാക്യത്തിലേക്ക് ക്രമീകരിച്ച് ആ വാക്യത്തിന്റെ വാക്യഘടന വിശദമാക്കുന്ന "വ്യാകരിക്കൽ (parsing)" എന്നിവ ക്രമംതിരിച്ചറിയലിന്റെ മറ്റുദാഹരണങ്ങളാണ്. 

വർഗ്ഗം:കൃത്രിമബുദ്ധി
അണുസിദ്ധാന്തം

രസതന്ത്രത്തിലും ഭൗതികശാസ്ത്രത്തിലും ദ്രവ്യത്തിന്റെ സ്വഭാവത്തെപ്പറ്റി നിലവിലുള്ള ഒരു ശാസ്ത്രീയ സിദ്ധാന്തമാണ് **അണുസിദ്ധാന്തം**. അണുക്കൾ എന്ന അവിഭാജ്യ ഘടകങ്ങൾ കൊണ്ടാണ് ദ്രവ്യം നിർമ്മിക്കപ്പെട്ടിരിക്കുന്നതെന്നാണ് ഈ സിദ്ധാന്തം അവകാശപ്പെടുന്നത്. ഇതിനു മുൻപുണ്ടായിരുന്ന സിദ്ധാന്തമനുസരിച്ച് ദ്രവ്യത്തെ എത്രത്തോളവും കുറഞ്ഞ അ‌ളവിൽ വിഭജിച്ചുകൊണ്ടിരിക്കാൻ സാദ്ധ്യമായിരുന്നു. പുരാതന ഗ്രീസിലും (ഡെമോക്രിറ്റസ്) ഭാരതത്തിലും (വേദങ്ങളിലെ അണു പരമാണു) തത്ത്വചിന്തയിലാണ് ഈ സിദ്ധാന്തം ആദ്യമായി മുന്നോട്ടുവയ്ക്കപ്പെട്ടത്. പത്തൊൻപതാം നൂറ്റാണ്ടിന്റെ ആദ്യസമയത്തെ രസതന്ത്രത്തിലെ കണ്ടുപിടിത്തങ്ങൾ ദ്രവ്യത്തിന്റെ ഘടകകണങ്ങളാ‌ൽ രൂപപ്പെട്ട രീതിയിലുള്ള സ്വഭാവങ്ങ‌ൾ കണ്ടെത്തിയതോടെയായിരുന്നു ഈ സിദ്ധാന്തം ശാസ്ത്രീയമായി സ്വീകരിക്കപ്പെട്ടത്.

"ആറ്റം" (അണു) എന്ന വാക്ക് പുരാതന ഗ്രീക്ക് ഭാഷയിലെ അവിഭാജ്യം എന്നർത്ഥമുള്ള *ആറ്റമോസ്* എന്ന പദത്തിൽനിന്ന് രൂപപ്പെട്ടതാണ്. വിഭജിക്കാൻ സാദ്ധ്യമല്ലാത്ത രാസമൂലകങ്ങളെ പത്തൊൻപതാം നൂറ്റാണ്ടിലെ രസതന്ത്രജ്ഞർ ആറ്റം എന്ന് വിളിക്കാൻ തുടങ്ങി. ഇരുപതാം നൂറ്റാണ്ടിന്റെ തുടക്കത്തിൽ ഇലക്ട്രോമാഗ്നറ്റിസം,  റേഡിയോ ആക്റ്റീവത എന്നിവ സംബന്ധിച്ച പരീക്ഷണങ്ങളിലൂടെ ഊർജ്ജതന്ത്രജ്ഞർ "അവിഭാജ്യമായ ആറ്റം" പല സബാറ്റോമിക കണങ്ങൾ (പ്രധാനമായും, ഇലക്ട്രോണുകളും, പ്രോട്ടോണുകളും ന്യൂട്രോണുകളും) ചേർന്നുണ്ടാകുന്നതാണെന്നു കണ്ടെത്തി. ചില സാഹചര്യങ്ങളിൽ (ന്യൂട്രോൺ നക്ഷത്രങ്ങൾ ഉദാഹരണം) ആറ്റങ്ങൾ നിലനിൽക്കുകയേയില്ല. ആറ്റങ്ങളെയും വിഭജിക്കാൻ സാധിക്കുമെന്ന് കണ്ടെത്തിയതിനാൽ ഭൗതികശാസ്ത്രജ്ഞർ സബാറ്റോമിക കണങ്ങൾക്ക് "എലമെന്ററി കണങ്ങൾ" എന്ന് പേരുനൽകുകയുണ്ടായി. ഇവ അവിഭാജ്യമാണ് (പക്ഷേ ഇവയെ നശിപ്പിക്കാൻ സാധിക്കും). 

## ചരിത്രം
### ഡാൽട്ടന്റെ അണുസിദ്ധാന്തം
1803-ൽ പ്രസിദ്ധീകരിച്ച ജോൺ ഡാൽട്ടന്റെ അണുസിദ്ധാന്തം വളരെ വിലപ്പെട്ടതാണ്. പ്രപഞ്ചത്തിലെ എല്ലാ വസ്തുക്കളും പരമാണു (Atom) കോണ്ടു നിർമ്മിച്ചതാണെന്നും പരമാണുക്കളെ നശിപ്പിക്കുവാനോ സ്യഷ്ടിക്കാണോ സാധ്യമല്ലെന്നും ഈ സിദ്ധാന്തം അനുശാസിക്കുന്നു.

## അവലംബം
പെഡ്രോ അൽവാരിസ് കബ്രാൾ

പോർച്ചുഗീസ് പ്രഭുവും സൈനിക മേധാവിയും നാവികനും പര്യവേഷകനുമായിരുന്ന **പെഡ്രോ അൽവാരിസ് കബ്രാൾ** (Pedro Álvares Cabral) ബ്രസീൽ കണ്ടെത്തിയ ആൾ എന്ന് വിശേഷിപ്പിക്കപ്പെടുന്നു.
## യാത്ര
ബ്രസീൽ കണ്ടെത്തിയ പോൽച്ചുഗീസ് നാവികനായ ‌പെഡ്രോ അൽവാരിസ് കബ്രാൾ 1500 മാർച്ച ഒമ്പതിന് പതിമൂന്ന കപ്പലുകളടങ്ങിയ ഒരു നാവിക വ്യൂഹവുമായി ലിസബണിലിൽ നിന്നും യാത്ര തിരിച്ചു. 1500ൽ കോഴിക്കോടെത്തിയ അദ്ദേഹത്തിന്റെ ലക്ഷ്യം പൌരസ്ത്യ വ്യാപാരമാകെ കയ്യിലൊതുക്കുക എന്നതായിരുന്നു. 

## തന്ത്രങ്ങൾ
കോഴിക്കോട് തുറമുഖത്തൊരു ഗുഡ് ഷെഡ് നിർമ്മിക്കുക മാത്രമല്ല കോഴിക്കൊടൊരു ഫാക്ടറിയും അദ്ദേഹം സ്ഥാപിച്ചു. 
എങ്കിലും അറബ് വ്യാപാരികളുടെ തന്ത്രങ്ങൾ മൂലം കോഴിക്കോട് നിന്നു ഉദ്ദേശിച്ചത്ര സുജന്ധ ദ്രവ്യങ്ങൾ ശേഖരിക്കാനായില്ല. അങ്ങനെ പോർച്ചുഗീസ്സുകാരും അറബികളും തമ്മിലേറ്റുമുട്ടി. കബ്രാളിന്റെ നേതൃത്വത്തിലുള്ള പോർച്ചുഗീസ്സ് പട പത്തിലേറെ അറബിക്കപ്പലുകൾ കത്തിച്ചു. ആയിരത്തോളം അറബികളെ വധിക്കുകയും ചെയ്തു. അറബികളുെട പ്രത്യാക്രമണത്തിൽ അവരുടെ ഫാക്ടറികൾ അറബികൾ തകർത്തു. പത്തോളം വലിയ അറബിക്കപ്പലുകൾ തകർത്തും കൊന്നും കബ്രാളതിനു പകരം വീട്ടി. 

ഡിസംബറോടെ കബ്രാൾ തിരികെ കൊച്ചിയിലേക്ക് പോയി.,സാമൂതിരിയുടെ നിത്യശത്രുവായ കൊച്ചിരാജാവ് കബ്രാളിനെല്ലാം സഹായവും ചെയ്തു നൽകി. കബ്രാൾ കൊച്ചിയിലെത്തിയതറിഞ്ഞ് കുപിതനായി സാമൂതിരി കബ്രാളിനെതിരെ ഒരു കടൽ പടയെ നിയോഗിച്ചു. സൂത്രത്തിൽ കൊച്ചയിൽ നിന്നും കണ്ണൂരെത്തിയ കബ്രാളിനെ കണ്ണൂരെ കോലത്തിരി ചരക്കുകൾ സമ്പാദിക്കാൻ സഹായിച്ചു. പൊരസ്ത്യ വ്യാപാരം കൈക്കലാക്കാൻ സമൂതിരിയെ എതിർക്കേണ്ടിവരുമെന്ന് ഗാമയിലൂടെയും ഇപ്പോഴത്തെ കബ്രാളിന്റെ  അനുഭവത്തിലൂടെയും പോർച്ചുഗലിന് വ്യക്തമായി.

## മടക്കയാത്ര
1510ൽ അദ്ദേഹം പോർച്ചുഗലിലേക്ക് മടങ്ങി. കേരളത്തിലാകെ മേധാവിത്വം സ്ഥാപിക്കാൻ കൊച്ചി തുറമുഖം കണ്ടെത്തിയതേറെ സഹായമായിരുന്നു.

## അവലംബം

വർഗ്ഗം:പോർച്ചുഗീസ് നാവികർ
വർഗ്ഗം:സഞ്ചാരികൾ
വർഗ്ഗം:പര്യവേഷകർ
വർഗ്ഗം:1520-ൽ മരിച്ചവർ
വർഗ്ഗം:1460-കളിൽ ജനിച്ചവർ
കൽഇടല

പശ്ചിമഘട്ടതദ്ദേശവാസിയായ ഒരിനം മരമാണ് **കൽഇടല**. . 22 മീറ്ററോളം പൊക്കം വയ്ക്കുന്ന ഈ മരം അഗസ്ത്യമലയിലും ഏലമലയിലും കാണുന്നു.  വംശനാശഭീഷണിയുണ്ട്. ഒലിയേസീ സസ്യകുടുംബത്തിലെ പൂച്ചെടികളുടെ ഒരു ഇനമായ ഇത് ശ്രീലങ്കയിലെ തദ്ദേശവാസിയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശ്രീലങ്കയിലെ സസ്യജാലം
വർഗ്ഗം:ഒലിയേസീ
മീൻകൂമൻ

പരുന്തിനോളം വലിപ്പമുള്ളതും പൂച്ചയുടേതുപോലെ തോന്നുന്ന മുഖമുള്ളതുമായ ഒരിനം പക്ഷിയാണ് **മീൻകൂമൻ**  ( BROWN FISH OWL) . തലയിൽ ചെവികൾപോലെയുള്ള തൂവൽക്കൂട്ടങ്ങളൂണ്ട്. കണ്ണുകൾ നല്ല മഞ്ഞനിറത്തിലുള്ളതാണ്. കാലുകൾ നഗ്നമാണ്. പുറം തവിട്ടു നിറമാണെങ്കിലും അനവധി വീതിയുള്ള കറുപ്പുവരകൾ ഉള്ളതിനാൽ നിറം തവിട്ടും,കറുപ്പും കലർന്നതുപോലെ തോന്നും. 
**ഊമൻ** എന്ന പേരിലും ഈ പക്ഷി അറിയപ്പെടുന്നു. താഴ്ന്ന പ്രദേശങ്ങൾ  മുതൽ പർവതങ്ങൾ വരെയുള്ള ജലാശയങ്ങളിലെ വനപ്രദേശങ്ങളിൽ വസിക്കുന്നു. അരുവികളിലും തടാകങ്ങളിലും കുളങ്ങളിലും ഇറങ്ങി നടന്ന് ഭക്ഷണം കഴിക്കുന്നു. പലപ്പോഴും ആഴത്തിലുള്ള പ്രതിധ്വനിപ്പിക്കുന്ന ശബ്ദങ്ങളും, വിവിധതരം നിലവിളികളും, ഉയർന്ന സ്ഥായിയിലുള്ള ശബ്ദങ്ങളും പുറപ്പെടുവിക്കുന്നു.

## ചിത്രശാല

File:Brown fishh owl by N A Nazeer.jpg|മീൻ കൂമൻ 
File:Brownfish owl.jpg
File:Brown Fish-Owl by N A Nazeer.jpg
File:Chinnar Wildlife Sanctuary IMG 9072 (32).JPG| ചിന്നാർ വന്യജീവിസങ്കേതത്തിൽനിന്ന്
Ketupa zeylonensis MHNT.ZOO.2010.11.157.5.jpg |*Ketupa zeylonensis* 


## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:മൂങ്ങകൾ
റിച്ചാഡ് കെറ്റിൽബെറോ

**റിച്ചാഡ് കെറ്റിൽബെറോ** (ജനനം: 15 മാർച്ച് 1973, ഷെഫീൽഡ്, ഇംഗ്ലണ്ട്) ഒരു ഇംഗ്ലീഷ് അന്താരാഷ്ട്ര ക്രിക്കറ്റ് അമ്പയറും, മുൻ ഫസ്റ്റ്-ക്ലാസ്സ് ക്രിക്കറ്റ് കളിക്കാരനുമാണ്. ഒരു ക്രിക്കറ്റ് കളിക്കാരനായാണ് കെറ്റിൽബെറോ തന്റെ കരിയർ ആരംഭിച്ചത്. ഒരു ഇടംകൈയ്യൻ ബാറ്റ്സ്മാനായിരുന്ന അദ്ദേഹം, ഇംഗ്ലണ്ടിലെ ആഭ്യന്തര ക്രിക്കറ്റിൽ മിഡിൽസെക്സ്, യോക്ഷൈർ എന്നീ ക്ലബ്ബുകൾക്കുവേണ്ടി കളിച്ചിട്ടുണ്ട്. പിന്നീട് കളിയിൽനിന്ന് വിരമിച്ച ശേഷം അദ്ദേഹം അമ്പയറിങ്ങിലേക്ക് തിരിഞ്ഞു. ആദ്യം ഫസ്റ്റ്-ക്ലാസ്സ് അമ്പയറായി തുടങ്ങിയ അദ്ദേഹം മികച്ച പ്രകടനങ്ങളിലൂടെ അന്താരാഷ്ട്ര അമ്പയർമാരുടെ പാനലിൽ കടന്നു. 2011ൽ അദ്ദേഹം ഐ.സി.സി.യുടെ എലൈറ്റ് പാനലിൽ കടന്നു. എലൈറ്റ് പാനലിലെ അപ്പോഴത്തെ ഏറ്റവും പ്രായകുറഞ്ഞ വ്യക്തിയായിരുന്നു അദ്ദേഹം.
## അമ്പയറിങ് സ്ഥിതിവിവരങ്ങൾ
24 ജൂൺ 2013 പ്രകാരം:

## അവലംബം

വർഗ്ഗം:ക്രിക്കറ്റ് അമ്പയർമാർ
വർഗ്ഗം:1973-ൽ ജനിച്ചവർ
വർഗ്ഗം:മാർച്ച് 15-ന് ജനിച്ചവർ
വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
യെല്ലോ-ചീക്ക്ഡ് റ്റിറ്റ്

ആറ്റക്കുരുവിയോളം വലിപ്പവും, ഇരട്ടത്തലച്ചി ബുൾബുളിനെപ്പോലെ ഒരു ശിഖയുമുള്ള ഒരിനം പക്ഷിയാണ് **പച്ചമരപ്പൊട്ടൻ** (**YELLOW CHEEKED TIT**) .

മലനിരകളിൽ ഉദ്ദേശം 3000 അടിയ്ക്കുമീതെ ഇത് വസിയ്ക്കുന്നു.

## നിറം
ദേഹത്തിലെ പ്രധാന നിറങ്ങൾ ഇളം മഞ്ഞയും ,കറുപ്പുമാണ്.പുറവും ചിറകിന്റെ ചില ഭാഗങ്ങളും ഇളം പച്ച.കവിളും ദേഹത്തിന്റെ അടിഭാഗവും പച്ചത്തേപ്പുള്ള മഞ്ഞയാണ്.നെറ്റി മുതൽ പുറം കഴുത്തുവരെ,ശിഖയടക്കം നല്ല കറുപ്പും, കണ്ണിനു മീതെ പുറം കഴുത്തുവരെ നീണ്ടുപോകുന്ന പുരിക അടയാളം.താടിമുതൽ വയറുവരെ എത്തുന്ന കറുത്തപട്ട. കറുത്ത ചിറകിൽ വെള്ളകുത്തുകളും വരകളും കാണപ്പെടുന്നു. വാൽ മങ്ങിയ കറുപ്പിലും ഇരുവശത്തുമുള്ള എല്ലാ തൂവലുകളുടെ അറ്റം വെള്ളനിറത്തിലുമാണ്.
പിടയ്ക്ക് അടിഭാഗത്തുള്ള പട്ട ഇളം പച്ചയായിരിയ്ക്കും.
## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:കുരുവികൾ
ആർ.സി. ബോറൽ

ഹിന്ദി സംഗീത സംവിധായകനും, ഈ രംഗത്തെ പ്രമുഖനുമായിരുന്ന **റായ് ചന്ദ് ബോറൽ** എന്ന **ആർ. സി. ബോറൽ**. കൽക്കട്ടയിലാണ് ഇദ്ദേഹം ജനിച്ചത് ( 19 ഒക്ടോ: 1903–25 നവം: 1981) പിതാവ് ധ്രുപദ് വിദ്വാനായിരുന്ന ലാൽ ചന്ദ് ബോറൽ ആയിരുന്നു. സംഗീത വിദ്വാന്മാരായ ഉസ്താദ് മുഷ്താഖ് ഖാൻ, മാസിത് ഖാൻ,ഹാഫിസ് അലി ഖാൻ എന്നിവരുടെ കീഴിലുള്ള പരിശീലനം ബോറലിനു ലഭിച്ചിരുന്നു.''തബലയിലെ സത് സംഗത്'എന്നതിൽ നൈപുണ്യമുണ്ടായിരുന്ന ബോറൽ ലക്നോവിലെയും,അലഹബാദിലും നടന്ന കച്ചേരികളിൽ പങ്കെടുത്തിരുന്നു.
ഹിന്ദി ചലച്ചിത്രരംഗത്തെ സംഗീതസംവിധാനത്തിന്റെ തുടക്കാരിലൊരാളായി ബോറൽ കരുതപ്പെടുന്നുണ്ട്.

## ബഹുമതികൾ
# ദാദാ സാഹിബ് ഫാൽക്കേ പുരസ്ക്കാരം-1978.
# സംഗീത നാടക അക്കാദമി പുരസ്ക്കാരം..
## അവലംബം

വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്രസംഗീതസംവിധായകർ
വർഗ്ഗം:1903-ൽ ജനിച്ചവർ
കണ്മണികൾ

ജെ. ശശികുമാർ സംവിധാനം ചെയ്ത് രംഗനാഥൻ പിക്ചേഴ്സിനു വേണ്ടി പി. രാമകൃഷ്ണൻ നിർമിച്ച മലയാളചലച്ചിത്രമാണ് **കണ്മണികൾ**. തിരുമേനി പിക്ചേഴ്സ് വിതരണം നടത്തിയ കണ്മണികൾ 1966 ഒക്ടോബർ 19-ന് പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*തിക്കുറിശ്ശി സുകുമാരൻ നായർ
*കൊട്ടാരക്കര ശ്രീധരൻ നായർ
*മാസ്റ്റർ നാരായണൻ 
*അടൂർ ഭാസി
*മീന
*കമല
*ബേബി അജിത
*ശാരദ
*കവിയൂർ പൊന്നമ്മ

## പിന്നണിഗായകർ
*എ.എം. രാജ
*കെ.ജെ. യേശുദാസ്
*എൽ.ആർ. അഞ്ജലി
*എം.എസ്. പത്മ
*രേണുക
*എസ്. ജാനകി

## അണിയറശില്പികൾ
*നിർമ്മാണം -- പി. രാമകൃഷ്ണൻ
*സംവിധാനം -- ജെ. ശശികുമാർ
*സംഗീതം -- ജി. ദേവരാജൻ
*ഗാനരചന—വയലാർ
*കഥ—സ്വണ്ണം
*തിരക്കഥ, സംഭാഷണം -- തോപ്പിൽ ഭാസി
*ക്യാമറ—സുബ്ബാറാവു

## പാട്ടരങ്ങ്
ഗാനങ്ങൾ : വയലാർ
ഈണം :  ജി. ദേവരാജൻ
	
## അവലംബം

## പുറത്തേക്കുള്ള കണ്ണികൾ
*രാഗാമ്യൂസിക്കിൽ നിന്ന് കണ്മണികൾ
*ഇന്റ്ർനെറ്റ്മൂവി ഡേറ്റാബേസിൽ നിന്ന് കണ്മണികൾ
*സിനീമാലയം.നെറ്റിൽ നിന്ന്  കണ്മണികൾ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
നെയ്യാമ്പൽ

തീരപ്രദേശങ്ങൾ, ചതുപ്പുകൾ, വയലുകൾ ഇവയോടുബന്ധപ്പെട്ടുകിടക്കുന്ന പ്രദേശങ്ങളായ നെയ്തലുകളിൽ വളരുന്ന ചെറിയ സസ്യങ്ങളാണ് **നെയ്യാമ്പലുകൾ**.  (ശാസ്ത്രീയനാമം-Nymphoides hydrophylla/ Nymphoides cristata).  **ചിന്നാമ്പൽ** എന്ന വിളിപ്പേരും ഇവയ്ക്കുണ്ട്. ആമ്പൽ ഇലകളോടുസാദൃശ്യമുള്ള ഇലകളാണിവക്കുള്ളത്. അതിനാൽ ആമ്പലുകളുടെ ജനുസ്സായ നിംഫയേ (Nymphae) എന്ന വാക്കിനോടുബന്ധിപ്പിച്ച് ഇവയുടെ ജനുസ്സ് നിംഫോയിഡസ്സ് (Nymphoides) എന്നറിയപ്പെടുന്നു. ഈ ജനുസ്സിൽ 50 ഓളം ഇനങ്ങളുണ്ട്. ഇന്ത്യയിൽ ഇതിലെ എട്ടിനങ്ങളുള്ളതിൽ ഏഴിനങ്ങളും കേരളത്തിൽ കാണപ്പെടുന്നു. മൂന്നോളം എണ്ണം കടുത്ത വംശനാശഭീഷണിയിലുമാണ്.

## സസ്യശരീരം
ഹൃദയാകാരത്തിലുള്ള ഇലകളുടെ ഞെട്ടുകളുടെ അറ്റത്തുനിന്നുരൂപപ്പെടുന്ന പൂവുകൾക്ക് തൂവെള്ള നിറവും അഞ്ചുദളങ്ങളും ഉണ്ടാകും. കായ്കൾക്ക് ഗുളികാരൂപവും ഓരോ കായിലും രണ്ടു മി. മീ. ചുറ്റളവുള്ള നാലോ ആറോ വിത്തുകൾ ഉണ്ടാകും. വിത്തുകൾക്ക് തവിട്ടുനിറമാണുള്ളത്.

## ഇനങ്ങൾ
കേരളത്തിൽ കാണപ്പെടുന്ന നെയ്യാമ്പലുകൾ മുഖ്യമായും താഴെപ്പറയുന്നവയാണ്.

### സ്വർണ്ണനെയ്തൽ (Nymphoides aurantiacum)-
കേരളത്തിൽ ആലപ്പുഴ, കോഴിക്കോട്, പാലക്കാട് ജില്ലകളിൽ പൊതുവേ കാണപ്പെടുന്ന ഇവ ആഗസ്റ്റ്- സെപ്തംബർ മാസങ്ങളിൽ പുഷ്പിക്കുന്നു. തെക്കേ ഇന്ത്യയിലേയും ശ്രീലങ്കയിലേയും സ്ഥാനിക സസ്യവുമാണിത്. (Edemic).

### നാട്ടുനെയ്തൽ/ ഇളയാമ്പൽ/ നെയ്യാമ്പൽ (Nymphoides cristata)
വേരുകൾ വെള്ളത്തിനടിയിൽ ഉറപ്പിച്ചുജീവിക്കുന്ന ഇവയുടെ ഇലകൾ ജലോപരിതലത്തിൽ പൊങ്ങിക്കിടക്കുന്നു. ഹൃദയാകാരത്തിലുള്ള ഇലകളുടെ ഞെട്ടുകളുടെ അറ്റത്തുനിന്നുരൂപപ്പെടുന്ന പൂവുകൾക്ക് തൂവെള്ള നിറവും അഞ്ചുദളങ്ങളും ഉണ്ടാകും. കായ്കൾക്ക് ക്യാപ്സ്യൂൾ രൂപവും ഓരോ കായിലും രണ്ടു മി. മീ. ചുറ്റളവുള്ള നാലോ ആറോ വിത്തുകൾ ഉണ്ടാകും. വിത്തുകൾക്ക് തവിട്ടുനിറമാണുള്ളത്.
രൂപപ്പെടുന്ന കായ്കളിൽ 1  ൽ 25 വരെ തവിട്ടുനിറത്തിലുള്ള ചെറിയ വിത്തുകൾ കാണാം. വിത്തുകൾക്ക് ഒന്നര മി. മീറ്ററോളം ചുറ്റളവുമുണ്ടാകും.

### ചിന്നാമ്പൽ(Nymphoides indica)
കേരളത്തിലെ എല്ലാ ജില്ലകളിലും കാണപ്പെടുന്നു. ദളങ്ങളുടെ വക്കുകൾ നാരുരൂപത്തിലുള്ളവയാണ്. പൂക്കളുടെ മധ്യത്തിൽ നിന്ന് ദളങ്ങളിലേയ്ക്ക് മഞ്ഞനിറം വ്യാപിച്ചുകാണപ്പെടുന്നു.‌ ഒരു കായിൽ 18 മുതൽ 25 വരെ ഇളം തവിട്ടുനിറത്തിലുള്ള വിത്തുകൾ കാണപ്പെടുന്നു.

### കുഞ്ഞാമ്പൽ(Nymphoides parvifolia)
മലപ്പുറം, കോഴിക്കോട്, ആലപ്പുഴ, കൊല്ലം ജില്ലകളിൽ ആഴം കുറഞ്ഞ കുളങ്ങളിലും നെൽവയലുകളിലും കാസർകോട്ടെ ചെങ്കൽപ്പരപ്പുനീർത്തടങ്ങളിലും ഇവ കാണപ്പെടുന്നു.

### നിംഫോയിഡസ് മാക്രോസ്പോമ (Nymphoides macrosporma)
1964 ൽ സസ്യശാസ്ത്രജ്ഞനായ ആർ. വാസുദേവൻ വടകരയിൽ നിന്നും 1965 ൽ ആലപ്പുഴയിലെ തീരപ്രദേശത്തുനിന്നും ശേഖരിച്ച പുതിയ നെയ്യാമ്പലിനമാണിത്. ഗുരുതരവംശനാശഭീഷണിയുള്ള ഇവയെ ഈയിടെ കാണാനില്ല.

### [[കൃഷ്ണകേസരം]] (Nymphoides krishnakesara)
1990 -ൽ കണ്ണൂർ മാടായിപ്പാറയി‍ൽ നിന്ന് കെ.ടി.ജോസഫ്, ഡോ. വി.വി. ശിവരാജൻ എന്നിവർ കണ്ടെത്തി. ഇവയുടെ കേസരങ്ങളുടെ കൃഷ്ണവർണ്ണമാണ് പേരിനാധാരം.

### നിംഫോയിഡസ് ശിവരാജനൈ(Nymphoides sivarajanii)
മലപ്പുറം ജില്ലയിലെ ചെട്ടിപ്പടിയിൽ വയലുകളിൽ നിന്ന് ശ്രീ.കെ.ടി. ജോസഫ് കണ്ടെത്തുകയും സസ്യവർഗ്ഗീകരണ ശാസത്രജ്ഞനായ ശ്രീ. വി.വി. ശിവരാജനോടുള്ള ആദരസൂചകമായി പേരിട്ടതുമായ സസ്യമാണിത്. പിന്നീട് ആലപ്പുഴയിൽ നിന്നും ഈ സസ്യത്തെ കണ്ടെത്തിയിട്ടുണ്ട്.

## അവലംബം

വർഗ്ഗം:സസ്യങ്ങൾ
വർഗ്ഗം:നിംഫോയിഡസ്സ് ജനുസ്സിൽ പെടുന്ന സസ്യങ്ങൾ
വർഗ്ഗം:ശുദ്ധജലസസ്യങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:ചൈനയിലെ സസ്യജാലം
വർഗ്ഗം:തായ്വാനിലെ സസ്യജാലങ്ങൾ
വർഗ്ഗം:കേരളത്തിലെ സസ്യജാലം
മദ്രാസ് റെയിൽ‌വേ കമ്പനി

ദക്ഷിണേന്ത്യയിൽ റെയിൽശൃംഖലകൾ നിർമ്മിക്കാനിറങ്ങിയ ആദ്യത്തെ കമ്പനിയാണ് **മദ്രാസ് റെയിൽ‌വേ കമ്പനി** .  ഇവർ ആദ്യമായി നിർമ്മിച്ചത് മദിരാശിയിൽ റോയപുരത്തുനിന്ന് ചിന്നാമപ്പേട്ട വരെയുള്ള 35  മൈൽ റെയിൽ ലൈനാണ്.  1856-ലായിരുന്നു ഇത്.   റോയപുരത്തുനിന്നാണ് മദിരാശിയിൽ നിന്നുള്ള എല്ലാ വണ്ടികളും ആദ്യകാലത്ത് പുറപ്പെട്ടിരുന്നത്. 1873- ലാണ് മദിരാശിയിലെ സെന്റ്രൽ സ്റ്റേഷൻ നിർമ്മിക്കുന്നത്.  ആർക്കോട്ട് നവാബ് സ്വർണ്ണക്കൈക്കോട്ടു കൊണ്ട് മണ്ണ്` കോരിയിട്ടുകൊണ്ടാണ് റോയപുരം സ്റ്റേഷന്റെ നിർമ്മാണോത്ഘാടനം നടത്തിയത് എന്നാണ് ആ സംഭവത്തേക്കുറിച്ച് നിർമ്മിക്കപ്പെട്ട ഒരു തമിഴ് നൃത്തസംഗീതശിൽപ്പത്തിലെ പാട്ടുകളിൽ കാണുന്നത് .

തുടർന്ന് 1862-ൽ മലബാർ തീരത്തെ ബേപ്പൂരിലേക്കും, 1864-ൽ ഈ ലൈനിലെ ജോലാർപ്പേട്ടയിൽ നിന്ന് ബാംഗളൂരിലേക്കും റെയിൽപ്പാതകൾ നീണ്ടു.  1871-ൽ റയിച്ചൂർ വരെ എത്തിയിരുന്ന ഈ ശൃംഖലയെ ഗ്രേറ്റ് ഇന്ത്യൻ പെനിൻസുല റെയിൽവേയുടെ ബോംബെയിലേക്കുള്ള പാതയുമായും ബന്ധിപ്പിച്ചു.
 

1908-ൽ ഈ കമ്പനിയെ സതേൺ മറാട്ട റെയിൽവേയുമായി ലയിപ്പിച്ചുകൊണ്ട് മഡ്രാസ് ആൻഡ് സതേൺ മറാട്ട റെയിൽവേ നിലവിൽ വന്നു. സ്വാതന്ത്ര്യാനന്തരം ഈ കമ്പനി ഇന്ത്യൻ റെയിൽവേയിലെ സതേൺ റെയിൽവേ ആയി മാറി.

## അവലംബം


വർഗ്ഗം:ഇന്ത്യൻ കമ്പനികൾ - അപൂർണ്ണലേഖനങ്ങൾ
ഭൂമിക (വിവക്ഷകൾ)

*ഭൂമിക - ചലച്ചിത്രനടി
*ഭൂമിക - കേരളസർക്കാറിന്റെ പദ്ധതി
*ഭൂമിക - 1991-ൽ പുറത്തിറങ്ങിയ മലയാളചലച്ചിത്രം
*ഭൂമിക = അടിസ്ഥാനം
മുണ്ടപ്പള്ളി

പത്തനംതിട്ട ജില്ലയിലെ അടൂർ താലുക്കിൽ പെരിങ്ങനാട് വില്ലേജിൽ, പെരിങ്ങനാട് തൃച്ഛെന്നമംഗലം മഹാദേവക്ഷേത്രത്തിന്റെ പത്ത് കര (ഹൈന്ദവ സമതി ) കളിൽ 
ഒന്നാണ്‌ **മുണ്ടപ്പള്ളി**. 

പ്രധാനപ്പെട്ട രണ്ടു കാതോലിക്കാ പള്ളികളും ചെറുതും വലുതും ആയ കുറെ ക്ഷേത്രങ്ങളും കുളങ്ങളും കാവുകളും നിറഞ്ഞ ഒരു തനി ഗ്രാമം  ആണു 
മുണ്ടപ്പള്ളി ..'''
കരുണ (ചലച്ചിത്രം)

നൃത്തസംവിധായകനായ കെ. തങ്കപ്പൻ ഗിരിമൂവീസിനുവേണ്ടി നിർമ്മിച്ച രണ്ടാമത്തെ മലയാളചലച്ചിത്രമാണ് കുമാരനാശാന്റെ **കരുണ**.  തിരുമേനി പിക്ചേഴ്സ് വിതരണം ചെയ്ത കരുണ 1966 നവംബർ 25-നു പ്രദർശനം തുടങ്ങി.

## അഭിനേതാക്കൾ
*തിക്കുറിശ്ശി സുകുമാരൻ നായർ
*മധു
*കെ.പി. ഉമ്മർ
*അടൂർ ഭാസി
*ശങ്കരാടി
*ടി.കെ. ബാലചന്ദ്രൻ
*ദേവിക
*ശോഭ 
*രേണുക
*വിജയ റാണി

## പിന്നണിഗായകർ
*ജി. ദേവരാജൻ
*കെ.ജെ. യേശുദാസ്
*കമുകറ പുരുഷോത്തമൻ
*പി. സുശീല
*എസ്. ജാനകി
*എം.എസ്. പത്മ

## അണിയറശില്പികൾ
*നിർമ്മാണം, സംവിധാനം -- കെ. തങ്കപ്പൻ
*സംഗീതം -- ജി. ദേവരാജൻ
*ഗാനരചന—ഒ.എൻ.വി. കുറുപ്പ്, കുമാരനാശാൻ
*കഥ—കുമാരനാശാൻ
*തിരക്കഥ, സംഭാഷണം -- വൈക്കം ചന്ദ്രശേഖരൻ നായർ
*ഛായാഗ്രഹണം -- ആർ.എൻ. പിള്ള
*നൃത്തസംവിധാനം -- കെ. തങ്കപ്പൻ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് കരുണ
*രാഗാമ്യൂസിക്കിൽ നിന്ന് കരുണ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വയലാർ -ദേവരാജൻ ഗാനങ്ങൾഓ.എൻ വിയുടെ ഗാനങ്ങൾഓ എൻ വി- ദേവരാജൻ ഗാനങ്ങൾ 
ആർ. എൻ പിള്ള കാമറചലിപ്പിച്ച ചലച്ചിത്രങ്ങൾ
വർഗ്ഗം:
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
എസ്. കൃഷ്ണകുമാർ

കേരളത്തിൽ നിന്നുള്ള മുൻ കേന്ദ്ര മന്ത്രിയാണ് **എസ്. കൃഷ്ണകുമാർ** (ജനനം :  6 സെപ്റ്റംബർ1939 ). ആരോഗ്യ - കുടുംബക്ഷേമ വകുപ്പിന്റെയും ടെക്സ്റ്റയിൽസ് മന്ത്രാലയത്തിന്റെയും വാർത്താ പ്രക്ഷേപണ വകുപ്പിന്റെയും പെട്രോളിയം പ്രകൃതി വാതകം, പ്രതിരോധം, കൃഷി തുടങ്ങിയ വകുപ്പുകളുടെയും ചുമതല വഹിച്ചിട്ടുണ്ട്.  എട്ട്, ഒൻപത്, പത്ത് ലോക്‌സഭകളിൽ അംഗമായിരുന്നു.
## ജീവിതരേഖ
തിരുവനന്തപുരം ജില്ലയിലെ കവടിയാറിൽ ജനിച്ചു. കേരള സർവകലാശാലയിൽ നിന്ന് ഒന്നാം റാങ്കോടെ എഞ്ചിനീയറിംഗ് ബിരുദം നേടി. 1963 ൽ സിവിൽ സർവ്വീസിൽ പ്രവേശിച്ചു. എറണാകുളം ജില്ലാ കളക്ടറായിരുന്നു.
1980 ൽ ഐ.എ.എസ് രാജി വച്ച് കോൺഗ്രസിലൂടെ രാഷ്ട്രീയത്തിലിറങ്ങി. 1984 - 96 കാലത്ത് കൊല്ലത്തു നിന്ന് മൂന്നു തവണ പാർലമെന്റിലേക്ക് തെരഞ്ഞെടുക്കപ്പെട്ടു.

2003 ൽ കോൺഗ്രസ് വിട്ടു ബി.ജെ.പിയിൽ ചേർന്നു. 2004-ലെ പാർലമെന്റ് തെരഞ്ഞ‌ടുപ്പിൽ മത്സരിച്ചെങ്കിലും വിജയിച്ചില്ല. വീണ്ടും കോൺഗ്രസിൽ തിരിച്ചെത്തി. 2019-ൽ വീണ്ടും ബി.ജെ.പി.യിൽ ചേർന്നു.

## തിരഞ്ഞെടുപ്പുകൾ

## അഴിമതി
കൃഷ്ണകുമാറിനെതിരെയും ഭാര്യ ഉഷയ്ക്കെതിരെയും കേന്ദ്ര റവന്യു വകുപ്പ് ചില കേസുകൾ രജിസ്റർ ചെയ്തിരുന്നു. ഉഷയെ എൻഫോഴ്സ്മെന്റ് ഡയറക്ടറേറ്റ് അറസ്റ് ചെയ്യുകയും കുറച്ചുകാലം ജയിലിൽ അടയ്ക്കുകയും ചെയ്തിരുന്നു.

## കൃതികൾ
*'The Story of the Ernakulam Experiment in Family Planning'
*'Kerala's Pioneering Experiment in Massive Vasectomy Camps'
* 'Ernakulam'*s Third Vasectomy Campaign using the Camp Approach'
* 'Report on the Greater Cochin Development Authority'
*'Strategy for a Massive Effort for Small Industries Development in Kerala Stare'
* 'Development of Cochin Shipyard Ancillary Industries-A Study 
*'Strategy and Action Programmes for a Massive Trust in Fisheries Development and Fishermen Welfare in Kerala' 
## പുരസ്കാരങ്ങൾ
* Federation of Indian Chambers of Commerce and Industry National Award, 1973
* NAYE (India) National Award for signal contribution to the development of small scale industries in the country
*'For Sake of Honour' Award of International Rotary Club for civilian with most outstanding record of community service in Cochin, Metropolitan region 
*'Thanks Medal' Award by Indian National Scouts and Guides for community service 
## അവലംബം


വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1939-ൽ ജനിച്ചവർ
വർഗ്ഗം:സെപ്റ്റംബർ 6-ന് ജനിച്ചവർ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
ഗ്രെയ്റ്റ് ഇന്ത്യൻ പെനിൻസുലാ റെയിൽവേ

thumb|left|1855 ൽ ചെറിയ താനെ റെയിൽവേ നദിയിൽ.
thumb|left|1855 ൽ നീളമുള്ള താനെ റെയിൽവേ നദി മുറിച്ചുകടക്കുന്ന ഒരു ട്രെയിൻ.
[thumb|[ഗ്രെയ്റ്റ് ഇന്ത്യൻ പെനിൻസുലാ റെയിൽവേ ശൃംഖല 1870-കളിൽ.]]
ഇന്ത്യയിൽ റെയിൽവേ നിർമ്മാണം ആദ്യമായി ആരംഭിച്ച കമ്പനിയാണ് **ഗ്രെയ്റ്റ് ഇന്ത്യൻ പെനിൻസുലാ റെയിൽവേ.**  1853-ൽ ഇന്ത്യയിലെ ആദ്യത്തെ തീവണ്ടി ബോബെ-താന പാതയിൽ ഓടിച്ചത് ഇവരാണ്. തുടർന്ന് മദ്ധ്യ-കിഴക്കൻ-വടക്കൻ ഇന്ത്യയിലൊട്ടാകെ റെയിൽ ശൃംഖലകൾ നിർമ്മിച്ച് തീവണ്ടികൾ ഓടിച്ചിരുന്നതും ഈ കമ്പനിയായിരുന്നു.
1907-ഓടെ റെയിൽവേകളെല്ലാം സർക്കാർ ഏറ്റെടുക്കുന്നതുവരെ ഈ കമ്പനി നിലനിന്നിരുന്നു.

1849 ആഗസ്റ്റ് 1-നാണ് കമ്പനി ബ്രിട്ടീഷ് പർലമെന്റിന്റെ ഒരു നിയമനിർമ്മാണം വഴി നിലവിൽ വന്നത്.  തുടർന്ന് അതേ വർഷം ഈ കമ്പനി ബ്രിട്ടിഷ് ഈസ്റ്റ് ഇന്ത്യ കമ്പനിയുമായി ബോംബെ നഗരപരിസരത്ത് പരീക്ഷണാടിസ്ഥാനത്തിൽ 59 മൈൽ നീളമുള്ള ഒരു റെയിൽ ലൈൻ നിർമ്മിക്കാനും പിന്നിട് അതിനെ ഇന്ത്യയിലെ അന്നത്തെ മറ്റു പ്രസിഡെൻസികളുമായി ബന്ധിപ്പിക്കാനുമുള്ള കരാറിൽ ഏർപ്പെട്ടു.  ഇതിന്റെ ആദ്യഭാഗമായ ബോംബേ മുതൽ താന വരെയുള്ള പാതയിലൂടെ 1853-ൽ തീവണ്ടികൾ ഓടിത്തുടങ്ങി.  ഇന്ത്യയിലെ ഏറ്റവും ആദ്യത്തെ തീവണ്ടിപ്പാതയായിരുന്നു അത്.  തുടർന്ന് റെയ്ചൂർ വരെ ചെന്ന് മദിരാശിയിൽ നിന്നുള്ള പാതയുമായും, ജബൽപ്പൂരിൽ കൽക്കത്തയിൽ നിന്നുള്ള പാതയുമായും  ബോംബേയിൽ നിന്നുള്ള റെയിൽ പാതകൾ കമ്പനി സന്ധിപ്പിച്ചു. ബോംബെയിൽ നിന്ന് അലാഹബാദ് വഴി കൽക്കത്തയിലേക്ക് തുറന്ന ഈ റെയിൽ മാർഗ്ഗം ജൂൽസ് വേർണിന്റെ  "എറൗണ്ട് ദി വേൾഡ് ഇൻ എയ്റ്റി ദേയ്സ്" എന്ന ഗ്രന്ഥത്തിന് പ്രചോദനമാകുകയുണ്ടായി.  1925-ൽ ഈ കമ്പനി ബ്രിട്ടീഷ് ഇന്ത്യൻ സർക്കാർ ഏറ്റെടുത്തു.  സ്വാതന്ത്ര്യാനന്തരം 1951 നവംബർ 5-ന്ന് ഇത് സെന്റ്രൽ റെയിൽവേ ആയി മാറി 

## അവലംബം


വർഗ്ഗം:ഇന്ത്യയിലെ റെയിൽ ഗതാഗതം
ചാരമരപ്പൊട്ടൻ

**ചാരമരപ്പൊട്ടൻ**  (Cinereous tit - *Parus cinereus* ). പച്ചമരപ്പൊട്ടനേക്കാൾ ചുറുചുറുക്കുള്ള പക്ഷിയായ ചാരമരപ്പൊട്ടൻ പലപ്പോഴും മറ്റുതരം പക്ഷികളോടൊപ്പം ഇര തേടാറുണ്ട്. ഈ ചെറുപക്ഷിയുടെ ആഹാരം ചെറുവണ്ടുകളും, പുഴുക്കളും, പാറ്റകളും മറ്റുമാണ്.ref name=BoK_Book/>
## നിറം
പേരു സൂചിപ്പിയ്ക്കുന്നതുപോലെ ചാരമരപ്പൊട്ടനു ഭസ്മത്തിന്റെ നിറമാണ്. തല, കഴുത്തിന്റെ പാർശ്വങ്ങൾ, താടി എന്നിവയ്ക്ക് കറുപ്പു നിറമാണ്. ഇതിനു നടുക്ക് കവിളിൽ ഒരു വെള്ളപ്പൊട്ടുള്ളത് നല്ലതുപോലെ തെളിഞ്ഞുകാണും. കറുത്ത ചിറകിനു നടുക്കു കുറുകെ ഒരു വെള്ളപ്പട്ടയുണ്ട്. വാലിന്റെ നടുക്കുള്ള തൂവലുകൾ കറുപ്പും, ഇരുവശത്തുമുള്ളവ വെള്ളയുമാണ്.ref name=BoK_Book/>
## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:കുരുവികൾ